Gouel al Levrioù e Breizh - 30-31 octobre 2021 » Al Liamm : 400vet niverenn ar gelaouenn sevenadurel !\nAl Liamm : 400vet niverenn ar gelaouenn sevenadurel !\n68 vloaz zo e oa bet krouet ar gelaouenn sevenadurel Al Liamm hag an embannadurioù. Pa oa bet lidet 50vet deiz-ha-bloaz ar gelaouenn (e 1995) e skrive Ronan Huon, rener ar gelaouenn d’ar mare-se : « piv en hon touez en dije soñjet e padje ar gelaouenn keit-all ! » hag ez eo padet goude-se c’hoazh gant ur skipailhad tud nevez hag emichañs e pado ur pennad mat c’hoazh.\nDifluket eo ar gelaouenn Al Liamm Tir Na nÓg diwar kengej teir c’helaouenn : Tir na nÓg bet krouet e miz Genver 1945 gant Paol ar Gourriereg ha Ronan Huon e Roazhon, divyezhek e oa ar gelaouenn-se. Kened a oa bet krouet gant Per Denez hag Arzel Even e Roazhon ivez hag Al Liamm bet krouet e Pariz e 1946 gant Andrev Latimier, Per ar Bihan, Glaoda Millour ha Ronan Chevalier. Start e oa paeañ ar moullañ ha ken diaes all magañ an holl gelaouennoù-se hag en un doare fur e voe divizet kaout un emglev ha derc’hel d’ur gelaouenn sevenadurel nemetken.\nEvito holl d’ar mare-se e oa bet lakaet da bal kenderc’hel gant al labour kaset da benn gant Gwalarn en o raok : reiñ da Vreizh ul lennegezh dibar ha kaout ur sell digor war ar bed en ur embann skridoù deuet eus ar bed a-bezh.\nBuan a-walc’h e oa bet lakaet Ronan Huon e penn ar gelaouenn hag e voe divizet gant skipailh Al Liamm embann levrioù ivez evel ma oa bet graet gant Gwalarn a-raok. Embannet e oa bet da gentañ levrioù bihan evel « Ar c’horf dindan treid va zad-kozh » ur romantig polis skrivet gant Roparz Hemon ha « Gaovan hag an den gwer » lakaet e brezhoneg gant Roparz Hemon ivez. Goude-se e oa bet An Antechrist gant Tangi Malmanche hag Aquis Submersus gant Storm, troet diwar an alamaneg gant Per Denez. Setu roet lañs d’an ti-embann da vat.\nUr c’hant tregont titl bennak a zo hiziv an deiz. Lennegezh a zo bet embannet gant Al Liamm dreist-holl hag anvioù skrivagnerien vrudet a zo war ar roll evel-just : Roparz Hemon, Maodez Glanndour, Jakez Konan, Abeozen, Yeun ar Gow, Youenn Drezen, Jarl Priel ha nevez zo : Yann Gerven, Yann Bijer, Goulc’han Kervella, Herve Gouedard, David ar Gall, Herve ar Gall, Riwal Huon…\nLevrioù studi a zo bet embannet ivez memestra : Yezhadur bras ar brezhoneg gant Frañsez Kervella ha Geriadur brezhoneg /galleg – galleg/brezhoneg Roparz Hemon ha Ronan Huon.\nWar an diwezhadoù ez eo krog Al Liamm da embann levrioù da selaou. E 2011 hor boa embannet « Anken », un dastumad danevelloù skrijus hag un enrolladenn bet graet gant lod tud eus skipailh Ar Vro Bagan hag er bloaz-mañ ho pezo tro da lenn ha da selaou ur pezh-c’hoari, Distro e anv, bet troet diwar ar saozneg gant Kristian Braz hag ur CD da heul.\nTro ho pezo da lenn er bloaz-mañ ivez Yud ur romant gant Erwan Hupel, skrivagner ijinus ha donezonet-kaer hag ur romant gant Herve Gouedard diwar-benn buhez al livour Paul Sérusier.\nWar hol lec’hienn www.alliamm.com ez eus bet renablet ouzhpenn 1000 skrivagner o deus bet tro da skrivañ pennadoù ha d’o c’has d’ar gelaouenn Al Liamm. C’hwec’h niverenn a vez embannet pep bloaz, da lavaret eo war-dro 800 pajennad e brezhoneg war danvezioù liesseurt ha disheñvel-mat pa gaver barzhonegoù, troidigezhioù, danevelloù, pezhioù-c’hoari, studiadennoù ha rubrikennoù evel A-dreuz lenn, Petra nevez ?, kelaouennoù hag an Notennoù a gaver ingal war pep niverenn. Un niverenn ispisial a vez aozet evit an hañv ivez, hag er bloaz-mañ, da skouer, e oa bet kinniget un niverenn en-dro d’an arz e Breizh.\nGant 400vet niverenn Al Liamm e kinnigomp ur c’houmanant niverel d’ar gelaouenn evit 15 euro ar bloaz nemetken. Ur blijadur e vo sur a-walc’h evit ar re a rank dilojañ alies !\nMont da heul ar c’hemmoù degaset gant ar bed modern a ranker ober, se zo splann, ha chom feal memestra da balioù sklaer krouerien Al Liamm ivez.\nUr bern traoù a c’heller ijinañ, krouiñ ha kas da benn evit ma chomo bev ha kreñv hor yezh, hol lod a reomp-ni en ur embann skridoù a bep seurt ha soñjal a ra deomp e c’hell ur bern tud kavout danvez preder ha dudi, danvez krouiñ ivez e-touez ar skridoù a zo bet embannet er gelaouenn Al Liamm.\nRener Al Liamm\nAl Liamm : koumanant 35 € – tud dilabour, studierien : 19 € – koumanant niverel : 15 €\n14, straed Louzaouenn-an-hañv – 22300 Lannuon


(Adkaset eus Trevreizhad)\nUn ekoreizhiad anvet ivez tdrevreizhiad, pe c'hoazh ekosistem, zo un unvez a ya d'ober holl vevien un dachenn resis hag ar metoù fizikel ma vleuniont (doare an douar, gwrez, glav h.a.), pa stroller an holl blantennoù, loened, mikro-organegoù en ul lec'h ma labouront asambles gant an elfennoù nann-bevel en endro.\nForzh pegen ec'hon eo an ekoreizhiad, e vez lusket gant daou ober ha ne c'hellont ket bezañ deskrivet gant an darvoudoù a denn d'ar poblañsoù ha d'ar c'humuniezhioù : red an energiezh hag ar c'helc'hiadoù biogeokimiek. Ebarzhet e vez an darn vrasañ eus an energiezh dre berzh gouloù an heol e tost an holl ekoreizhiadoù. Kemmet e vez en energiezh kimiek gant an organegi aototrofel, kaset d'an organegi heterotrofel dre elfennoù organek ar boued ha skignet e stumm gwrez. An elfennoù kimiek e-giz ar c'harbon pe an azot a dremen-distremen etre an elfennoù biotek hag abiotek. An organegi fotosintetek a gemer an elfennoù-se eus an aer, an douar hag an dour en o stumm anorganek. Entoueziañ a reont anezho e molekulennoù organek a c'hello bezañ bevezet gant an organegi heterotrofel. Distreiñ a ra an elfennoù en aer, en douar hag en dour goude bezañ bet implijet gant metabolegezhioù ar plant, al loened hag an organegi all a guzum an dilerc'hiadennoù organek hag an danvez organek marv evel ar bakteri, an arkeobakteri hag ar fungi.\nTremen-distremen a ra an energiezh hag ar materi en ekoreizhiadoù dre berzh treuzkas an danvez a c'hoarvez e-pad ar fotosintez hag ar boueta. Ar materi a c'hell bezañ adaozet, an energiezh ne c'hell ket avat. Dizehan e tle an ekoreizhiad resev energiezh eus ur vammenn diavaez, an heol peurliesañ. Berañ a ra an energiezh en ekoreizhiad, padal e vez adaozet ar materi.\n↑ 1,0 ha1,1 TermOfis ha Geriadur Ménard\nAdtapet diwar « https://br.wikipedia.org/w/index.php?title=Ekoreizhiad&oldid=1822196 »


La Esperantisto - Wikipedia\nNiverenn gentañ "La Esperantisto" (1889).\nLa Esperantisto eo ar gazetenn esperantek kentañ embannet er bed. Embannet e voe e Nürnberg, gant kelc'h esperantegerien ar gêr-se, savet e 1885. An niverenn gentañ-se, a zeuas er-maez e 1889, a oa skrivet e teir yezh, alamaneg, galleg hag esperanteg.\nEmbannet e voe La Esperantisto, bep miz, adalek miz Gwengolo 1889 betek miz Mezheven 1895. Goude miz Meurzh 1890 ne oa mui nemet pennadoù esperantek er gazetenn. Renet e oa gant Ludwik Lejzer Zamenhof, asambles a-vareoù gant Alamaned evel Christian Schmidt pe Wilhelm Heinrich Trompeter.\nE dibenn 1889 e oa 113 koumananter gant ar gazetenn, hag an darn vrasañ anezho a oa Rusianed. E 1894 e oa 717 koumananter, ha 60% anezho a oa Rusianed. E miz C'hwevrer 1895 e voe berzet ar gazetenn en Impalaeriezh Rusia, abalamour d'ur pennad skrivet gant Lyev Tolstoy hag a oa displijet da bennadurezhioù Rusia.\nAr pennadoù a gaved er gazetenn a oa pevar rummad anezho : keleier eus emsav an esperanteg, lennegezh savet pe troet en esperanteg, pennadoù diwar-benn ar yezh hag he reolennoù, ha traoù all a bep seurt.\nE 1895 e voe paouezet da embann ar gazetenn. E miz Eost e teuas er-maez an niverenn diwezhañ (niverenn Mae-Mezheven 1895). En holl e oa bet embannet 66 niverenn eus La Esperantisto. Kemeret e voe he lec'h gant ur gazetenn nevez, anvet Lingvo internacia, savet gant ur strollad esperantegerien eus Uppsala, e Sveden, adalek miz Kerzu 1895.\nLenn ar gazetenn enlinenn\nAdtapet diwar « https://br.wikipedia.org/w/index.php?title=La_Esperantisto&oldid=1711314 »\nKemmoù diwezhañ degaset d'ar bajenn-mañ d'an 27 Gou 2016, da 15:47.


Maouezed frouezhus da feurmiñ - Bretagne Info\nMaouezed frouezhus da feurmiñ\nRobert Neal Baxter, broadelour galizad ha komunour war un dro a ro deomp e soñj dezhañ a-zivout ar mammoù-dougen ha kenwerzh ar c’ho(r)foù. Neb a garfe respont gant ur sav-poent kontrol pe get a zo pedet d’en ober e brezhoneg. Ne vo ket embannet ar skridoù awenet gant kilstoumerien ar “vanif evit an holl”. Trugarez dezhañ memes tra evit bezañ savet ur pennad gant ur c’heriaoueg ken pinvidik a sikouro an holl da eskemm war an holl dañvezioù-se e brezhoneg\nE 1985 e oa bet embannet ar romant The Handmaid’s Tale, kontet ennañ gant ar skrivagnerez Margaret Atwood ur bed distopiek renet warnañ gant ar wazed arallrevel a renkad uhel, keit ha ma talveze ar maouezed a renkad izel da ouennerezed e lec’h ar maouezed difrouezhus a renkad uhel. D’ar mare-se e oa anezhi un oberenn skiant-faltazi euzhus. Hiziv, avat, diazezet war an hevelep solenn, hini ar batriarkiezh arallreoladel hag ar gevalaouriezh nevez-frankizour, eo deuet da wir gant ar mammoù-dougen, feurmet o c’hofoù gante.\nHa ret eo komz plaen: n’eo ‘doug’ pe ‘brazezded evit an hentez’ (BEH) nemet termenoù teknikel, troioù-lavar c’hwekaat evit klask kuzhet gwirionez. Rak, daoust d’an arguzennoù hep penn na lost e c’heller klevet, da skouer: “n’emañ ket o prestañ netra, n’emañ ket o feurmiñ netra. En e blas e diabarzh he c’horf emañ he c’hof.” (pennad-kaoz gant Sekretourez Ar gevredigezh evit lezennekadur ar BEH e Spagn), e gwirionez eo un afer feurmiñ kofoù maouezed yac’h, evel ma laka sklaer ur c’houblad eus Kanada: “Dimp-ni eo ar vielloù hag ar sper. Hon bugel eo a-benn ar fin. Ne reomp nemet feurmiñ kof unan bennak (sic.), paeet ganimp evit hen ober”.\nUn dek vloaz ’zo bennak, e oa bet sinet daou ginnig lezenn heñvel-poch an eil ouzh eben gant meur a senedour/ez (26 eus an tu-dehoù ha 44 eus an tu-kleiz) evit lezennekaat kenwerzh ar c’hofoù er Frañs. Ar bloaz-mañ e oa bet roet lañs d’al luskad a-du gant al lezennekadur er Spagn ivez pa savas ar strollad frankizour Ciudadanos a-du gantañ, o vagañ ar vreutadeg e diabarzh ar strolladoù spagnolat pennañ all, koulz e Strollad ‘Sokialour Micherour’ Spagn (P‘so’E) hag er Strollad Poblel (PP). Ha hep mar ebet e vo klevet muioc’h-mui komz diwar e benn e meur a vro all m’emañ berzet gant al lezenn, degaset gant avel ar marc’had frank, lakaet pep tra da varc’hadourezh gantañ.\nTad on ha kompren a ran perak e fell da dud all hen bezañ, met dav eo anzav n’eo ket ur gwir bezañ tad pe vamm –ne vern hag arallrevel pe heñvelrevel e vefe– ha ne ranker ket klask kaout bugale biologel kousto pe gousto. Hag ar re n’int ket gouest da engehentañ bugale biologel evite o-unan a c’hell advugelañ. Gwir eo e c’hell bezañ gwall hir ar gortoz, met arabat ankounac’haat o deus i, ar vugale, ar gwir da vezañ degemeret en ur familh gant pep gwarant evit bezañ desavet enni e surentez. Diouzh an tu all, peurliesañ ec’h a buanoc’h an traoù war-raok pa advugeler ur c’hrouadur brasoc’h pe gant ezhommoù ispisial, tonket re alies da vont a greizenn da greizenn hag en arvar da diorren ur strafuilh stagidigezh. Abalamour d’ar c’hoant kaout ar ‘poupinell parfet’ an hini eo ma oa bet klasket lakaat ur vamm-doug da diforc’hañ p’o doa gouvezet ar arvalion en doa ar c’hrouell ur si, ha kaset da gavad ur bugel all peogwir en doa an drizomiezh 21. Divent eo an emgerc’hegezh. Ret eo lakaat ar c’hoantoù hiniennel da bouezañ nebeutoc’h er ventell evit an efedoù e c’hell kaout bep ober evit ar re all.\nUn afer arc’hant eo trafik ar mammoù-dougen ha biken e c’hello lezennoù ar gevredigezh kevalaour hen lakaat da vezañ “un doare kenwerzh yac’h” rak digempenn eo pa vez dielfennet pizh eus meur a geñver: hini difenn gwirioù ar maouezed, hini stourm ar renkadoù pe c’hoazh hini ar stourm a-enep da dreistkorvoerezh an trevadennoù nevez. Meur a abeg ez eus neuze, dreist d’ar c’hoant da vezañ tad pe vamm, da sevel a-enep krenn da lezennekadur feurmiñ kofoù ar maouezed evel ma kinnig C.L.A.R.A. ha Kevredigezh ar Familhoù Heñvelkerentel (ADFH). Difennet eo hervez al lezenn er Frañs (Kod keodedel, Mellad 6.7), dres evel gwerzh an organoù pe ar gwad, hag evel-se e ranko chom.\nDa gentañ-penn e ranker chom hep droukveskañ gwir ar maouezed d’ober diouzh o c’hoant gant o c’horfoù hag o-unan diouzh un tu ha marc’hadekadur o c’horfoù diouzh un tu all. Pilpouzerezh eo pa glever ur bolitikourez virelour evel Esperanza Aguirre o sevel a-enep d’an torr-dougen choazet hep skoilhoù, e-ser sevel a-du gant gwir ar maouezed da ‘dibab’ feurmiñ o c’hofoù, seul wezh ma vez gounezet arc’hant gant ar gennad prevez ha kreñvaet ar spered-familh war un dro. N’eo ket un afer difenn ‘gwirioù’ an dud heñvelrevour ivez, met kentoc’h hini stourm an emsav gwregelour, evel ma vez lakaet sklaer war wel gant Kenurzhiadur Lesbianez Frañs, aet kuit eus Inter LGBT en abeg da gement-mañ, hag int da tisklêriañ ec’h eo “korvoerezh, marc’hadekadur ha fallperc’hennañ korf ar maouezed”. N’eo ket tud ken ar maouezed lakaet da feurmiñ o kofoù dre ezhomm arc’hant: ardivinkoù-goriñ dianav e teont da vezañ, graet ‘engehenterezed’ (gestantes) anezhe e spagnoleg.\nKalz e klever komz eus ‘gwirioù’ an tadoù hag ar mammoù degemeret gante ur bugel, met tavet e vez istor ar maouezed diwel all: ar mammoù-doug o-unan. Peurliesañ e vez komz eus ar c’hudennoù lezennel pe evurusted an arvalion hag ar vugale. Meneg ebet, evel-just, eus ar mammoù-doug, nemet ma vefe evit displegañ an dezverkoù dibab, ur meni kaier ar c’hargoù evit dinec’hañ ar brenerion e-keñver o stad yec’hed, evel pa brener ur vouc’h er foar. Roud ebet all eus istor ar maouezed bet douget ar c’hrouadur gante e-pad nav mizvezh. Ne vern, n’eo nemet maouezed o rentañ ur servij kenwerzhel d’egile, dres evel ar vouloñjerez. Ret eo o lemel diouzh an istor penn-da-benn evit ma c’hell ar familhoù-degemer kenderc’hel da grediñ ez eus un argerzh normal anezhañ, gant ar mammoù-doug ken laouen all o kenlabourat o krouiñ o levenez-i, hervez pajennoù an ajañsoù hag ar c’hlinigoù prevez atav… Meneg ebet ivez eus an arc’hant ivez: allgarouriezh c’hlan, kea. Ha koulskoude e vez paeet ha paeet kaer-ruz zoken.\nDaoust ha m’eo berzet hervez al lezenn er Frañs, n’eo kement-mañ ur skoilh evit ar vegenn ganti ur galloud-prenañ uhel a ya d’hen ober en estrenvro. Pa c’houvezer emañ aotreet hervez al lezenn gwerzhañ plasma ar gwad er $tadoù-Unanet (berzet bremañ gwerzhañ gwad war-eeun eno avat abalamour d’ar riskloù evit ar yec’hed), n’eo ket ur souezh m’az eo honnezh unan eus ar broioù ma vez lakaet da werzhañ ivez kofoù ar maouezed, gante da briz 100,000 dollar bennak. Peurliesañ, an dud a vez difennet gante ar gwir da feurmiñ kofoù maouezed all a fell dezhe lakaat ac’hanomp da grediñ e vefe un oberenn allgar nemetken. Ha koulskoude eo ret komz eus an arc’hant a dremen a dorn da dorn evit kompren da vat tu kenwerzhel-rik mont en-dro gwirion ar sistem-se. Abalamour ma n’int nemet skeudoù, dilamet a-ratozh-kaer diwar an istor, ne gaver sifr ebet diwar o fenn, nemet ma vefe an doare maouezed a fell d’ar c’hlinigoù enfredañ. Met diboell e vefe krediñ en em ginnigfe ur vaouez bennak evel-se nemet ma vefe dre diouer a arc’hant. E berr gomzoù, ur wezh all hag evel boaz emañ ar maouezed paour eus renkadoù ar bobl e gopr stultennoù renkadoù uhel ar c’hentañ bed. Ha n’eus na lezenn na reolennadur ebet gouest da cheñch penn d’ar vazh keit ha ma pado an digevatalder sokial savet diwar ar gevalaouriezh.\nKudenn ebet ivez evit ar re n’o deus ket kement-se a arc’hant, rak un distaol bras a c’heller kavout a-drugarez da frankeskemm bedel ar marc’had nevez-frankizour. Gant touristerezh ar frouezhusted e c’heller beajiñ da vroioù paouraet ar bed ha kavout eno tud prest da labourat a briz izel, evel ma raent ingal evit gennadoù all staliet er c’hentañ bed. En o zouez emañ Ukraina, e lec’h m’emañ uhel-tre live ar c’houbrenerezh. Du-hont eo sklaer piv a zo perc’henn war kof ar maouezed ivez, rak pa vezont dimezet e rank o gour reiñ e aotre. E penn al listenn emañ India avat, deuet da vezañ hipermarc’had ramzel ar c’hofoù bev, gantañ da gengreadur $400 milion bep bloaz. Kenderc’hel a ra c’hoazh nevez-impalaerouriezh ar c’hentañ bed da breizhañ danvezioù o zrevadennoù kozh a-drugarez d’al labouradegoù babigoù staliet enne.\nPeurliesañ al lobby a-du gant lezennekaat feurm ar c’hofoù a gomz eus allgarouriezh kentoc’h evit kenwerzh, gant ur ‘pourchas kempouezañ’ e lec’h ur gopr-rik, evel ma c’hoarvez dija e meur a vro pa vez roet ovokitennoù. Da lâret eo, un eskemm arc’hant evit ur servij rentet… Diforc’h ebet diouzh n’eus forzh peseurt gwerzh pe feurm ekonomikel all e gwirionez ’ta, en ur c’hoût ne resev ar vaouez bet lakaet he c’hof da feurmiñ nemet un 10% bennak. N’eo ket gwall diaezet divinout gant piv e ya peurrest an arc’hant war an hent: gant an hanterourion hag ar c’hlinigoù prevez…\nUr wezh all e vez aloubet ha korvoet korfoù ar maouezed gant an nevez-frankizegezh kevalaour ha n’eus lezenn ebet a c’hellfe talvezout da lakaat anezhañ da vezañ ur argerzh kempouez ha reizh.\nbrazezded evit an hentez: grossesse pour autrui\ndoug evit an hentez: gestation pour autrui\nstrafuilh stagidigezh: trouble de l’attachement\narvalGPAgwirioù ar merc'hedgwregelouriezhkofkorf ar merc'hedmammmammoù-dougenmarc'had ar c'horfoùpatriarkiezhtad\nPingback: Maouezed frouezhus da feurmiñ


Ganet eo Strollad LA OBRA e Chili e 1996. Kendalc’het en deus e hent da c’houde betek Breizh hag ar Gwatemala. Ur strollad a vicher eo LA OBRA. Tost e galon ouzh ar minorelezhioù eo an teatr kinniget gantañ, forzh peseurt re e vefent, pe war zu Amerika Latina pe e Breizh. Sevel ur bed all posupl “Otro Mundo Posible” eo pal ar strollad. Lakaat sevel ur bed all e lec’h ma z’eus plas evit an holl, ha kenskoazell pe eskemmoù etre pobloù ar bed. Arzourien latino amerikan ha brezhonegerien a zo e-barzh ar strollad hag o labourat e Douarnenez hag e Brest, e Breizh. Aotre sevel abadennoù: 2-1049144 Aotre kevredigezh Yaouankiz ha deskadurezh pobl: 290869. Evit gouzout hiroc'h war [istor La Obra->doc159].\nAN ALBATROZ Abadenn gontadennoù ha sonerezh Kontañ a ra « An Albatroz » istorioù mor hag istorioù oabl dre istorig bihan Yann-Vari ar Brizh, dre gomz ha dre son boest an diaoul. Ur c’habiten eus Douarnenez a oa Yann-Vari ar Brizh, sorc’hennet gant ar soñj a oa deuet dezhañ pa oa o sellet ouzh al laboused-plavañ e-pad e amzer-soudard ‘ba’ morioù ar Su : saveteiñ ar beñseidi hag ar vartoloded kollet er mor dre nijal. Ur wech deuet war e giz da Zouarnenez e vo savet gantañ ur c’harr-nij diwar batrom un albatroz… An abadenn-mañ a lak da vevañ taolioù-esae lire suite\nSadorn 29 a viz Mezheven 2019\nSadorn 1añ a viz Mezheven 2019\nUr pezh-c’hoari a gont istor daou zen kollet war vor. A-benn gellet tizhout an "enezenn guzh" e rankint ober anaoudegezh ha mont dreist o disheñvelderioù. Unan a oar brezhoneg, eben ar spagnoleg, unan zo ampechet, eben n’eo ket, unan a blij dezhi kouroñkañ, eben a blij dezhi bageal. A-benn ar fin e ouiint kaout blaz ha farsal asambles. Padelezh : 25minutenn. Ur pezh-c’hoari skrivet evit bugale skol-vamm.\nMeurzh 14 a viz Mae 2019\nAN ALBATROZ. AN ALBATROZ Abadenn gontadennoù ha sonerezh (...)\n18 a viz Gouere 2019\nKakaw. Arvest evit an dud yaouank\n24 a viz Mae 2019\nSkolioù ? Daou ved war vor.\n19 a viz Mae 2019\nDaou ved war vor.\n22 a viz Meurzh 2019


Liane Berkowitz (7 a viz Eost 1923 e Berlin – lakaet d’ar marv d’ar 5 a viz Eost 1943 e toull-bach Plötzensee e Berlin) a oa ur stourmerez enepnazi alaman.\nMerc’h ar soner violoñs hag ar penn laz-seniñ Victor Wasiljew hag e wreg (kelennerez kan) e oa Liane Berkowitz. E 1923 e tec’has kuit he familh eus an Unvaniezh Soviedel hag e repuas e Berlin. Pa varvas he zad e timezas he mamm gant Henry Berkowitz. E 1941 e voe enskrivet Liane en ul lise prevez, gant ar pal tapout he bachelouriezh.\nEno e kejas gant meur a zen, en o zouez Eva Rittmeister hag he gwaz John Rittmeister, hag ivez Ursula Goetze, Otto Gollnow, Fritz Thiel ha Friedrich Rehmer. Diwar atiz John Rittmeister e teuas ar strollad mignoned-se da vezañ ur strollad stourmerien enepnazi. Kenlabourat a reas ar strollad-se gant Harro Schulze-Boysen (ezel eus al Laz-seniñ Ruz. Karantez a voe etre Liane ha Friedrich Rehmer; pa voe harzet e oa dougerez.\nAsambles gant Otto Gollnow (d’ar mare-se e oa gloazet Rehmer hag en ospital e oa) e pegas Berkowitz war-dro 100 skritell etre Kurfürstendamm hag Uhlandstraße (e Berlin), e-pad nozvezh ar 17 a viz Mae 1942. Warno e c’halle an dud lenn: "diskouezadeg hollbad – baradoz nazi – brezel - naon - gevier- Gestapo –pegeit c’hoazh?“.\nFellout a rae dezho sevel a-enep d’an diskouezadeg “Ar baradoz soviedel” bet aozet gant servij propaganda ar Reich ha diskouez e oa c’hoazh stourmerien enepnazi en Alamagn. Hiziv an deiz ne ouezer ket ha deuet e oa Harro Schulze-Boysen ganto.\nLiane Berkowitz a voe bac’het ha tamallet d’ar 26 a viz Gwengolo 1942. Friedrich Rehmer, hag a oa e ospital Britz e Berlin (gloazet e oa bet war dalbenn ar reter) a voe skarzhet eus an ospital ha bac’het d’an 29 a viz Du. D’an 18 a viz Genver 1943 e voe kondaonet Berkowitz, Rehmer ha re all gant eil kambr lez-varn vrezel ar Reich evit bezañ bet o pegañ o skritelloù (“... abalamour d’ar sikour a-benn prientiñ un taol trubarderezh ha kenlabour gant an enebourien”). Irina, merc’h Liane a voe ganet d’an 12 a viz Ebrel 1943 e toull-bac’h maouezed straed Barnim. Adalek miz Gouere 1943 e voe desavet Irina gant he mamm-gozh.\nPa voe kaset ar varnedigezh da Adolf Hitler e c’houlennaas izili al lez ma vefe dieubet Liane Berkowitz dre ma oa dougerez. Nac’het e voe, ha kadarnaet e voe ar varnedigezh gant ar jeneral Wilhelm Keitel.\nLiane Berkowitz a voe dibennet d’ar 5 a viz Eost 1943 e toull-bac’h a Plötzensee (Berlin). Friedrich Rehmer a oa bet dibennet d’an 13 a viz Mae. O merc’h a varvas e ospital Eberswalde e miz Here 1943. Ne ouezer ket hag-eñ e varvas abalamour d’un taol aozet gant an nazied pe peogwir ne oa ket bet bouetet a-walc’h pa oa dougerez he mamm.\nPlakenn e Viktoria-Luise-Platz,1, e karter Schöneberg (Berlin)\nLiane Berkowitz a oa o chom e karter Schöneberg, (niverenn 1, plasenn Viktoria-Luise) eno ez eus ur blakenn d’he enoriñ. D’an 18 a viz Genver 2000 eo bet digoret ez-ofisiel plasenn Liane-Berkowitz e karter Friedenau, etre Südwestkorso, straed Wilhelmshöher ha straed Rheingau.\nAdtapet diwar « https://br.wikipedia.org/w/index.php?title=Liane_Berkowitz&oldid=1823367 »


Pajenn:Marigo - Buez ar Saent.djvu/113 - Wikimammenn\nPajenn:Marigo - Buez ar Saent.djvu/113\nparticulier ac’hanon, hac hoc’heus va freservet dious ar bed, ha va c’honservet e creiz an tourmanchou ; pliget gueneoc’h receo va Ene. En ur aichui he feden e varvas er bloaz 251 d’an oad a ur bloaz var-nuguent.\nDa ben neubeut amser goude, an tirant-ze o tremen ur Ster en ur vag, a gouezas en dour, heb ma voe gallet e savetei na memes caout e gorf.\nSantes Agata e deus dispriget gloar ha pligeadurezou ar bed, abalamour ma crede parfet penaus madou an douar ne dint netra e coumparæsoun da re an Êe. O peguen dicriet eo ar bed, pa zeu ar Sænt d’e abandouni ha d’e zisprigeout ! Ar re memes pere a heul ar bed en em glem hac a lavar n’en deus nemet madou tromplus hac aparant. Cridi a rit ar virionez-mâ, e guelet a rit hoc’h-unan dirag ho taoulagad, ha gouscoude e caret ar bed tromplus-ze.\nEil Reflexion. Pebez couraich ha pebez nerz a ro ar Religion Gristen, pa zeu ur Plac’h yaouanc da drec’hi un tirant hac ar c’hruela tourmanchou. Ne doun quet soueset o defe ur gouraich quer bras, pa ze digueneoc’h en recevont ; mæs ar pez am estoun, ep guelet ez oun va-unan quen digalon d’ho servicha, goude beza recevet quement a c’hraçou digueneoc’h.\nAr c’huec’hvet devez a viz Fevrer.\nAr Santes-ma, guinidic eus ar Guær a Cesaree e Capadoç, a voa consideret evel ur burzud a furnez hac a zevosion, hac evel exempl an oll Guerc’heset\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/113&oldid=134208 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/210 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/210\nbizitit eta ho kuinien ; sellit outhi, guelit he zrubuillou, ha savit ho preac’h evit he bennigen.\n« Bennigit an dud iaouang evit na vezint ket taget gant ar vreinadurez. Bennigit an tadou evit ma raint ho gallout da zevel mad ho bugale. Bennigit ar mamou, ma o devezo eur gonsolasion bennag en ho anken. Bennigit ar bobl-ma oll, ar re zo ama hag ar re n’emaint ket, ha grit ma vezint oll din eun deis da gana ho meuleudiou epad an eternite er barados. »\n« Respont a reas gant ar brasa dousder hag humilite da gement a c’houlenniz outhi. Clevet em eus ganthi ne devoa ket cousket abaoue an tregont a viz ebrel (an dra-ma a voa d’an derveziou diveza a vis guengolo), hag abaoue ken nebeut ne devoa\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/210&oldid=162188 »\nKemmoù diwezhañ degaset d'ar bajenn-mañ d'an 13 Mae 2020, da 20:19.


Gouel Broadel ar Brezhoneg: Les têtes d'affiches dévoilées\nPublié le 1/04/19 21:07 -- mis à jour le 01/04/19 21:07\nPour acheter des billets pour Gouel Broadel ar Brezhoneg:\nProgramm klok Gouel Broadel ar Brezhoneg par Mignoned ar brezhoneg\nGouel Broadel ar Brezhoneg: Ur sapre programm! par Mignoned ar Brezhoneg\nGouel broadel ar brezhoneg 2017 : lañset eo ! par Mignoned ar Brezhoneg\nGouel broadel ar brezhoneg 2017 : c'est parti ! par Mignoned ar Brezhoneg\nOrganisons ensemble Gouel broadel ar brezhoneg par Mignoned ar Brezhoneg\nAozomp Gouel broadel ar brezhoneg asambles ! par Mignoned ar Brezhoneg\nProgram 10 vloaz Ai'ta! - Gouel Broadel ar brezhoneg - 10 ans d'Ai'ta!, le programme par Ai'ta ! Kreiz Breizh\n10 vloaz Ai'ta ! ha Gouel Broadel ar Brezhoneg - 24-05-2015 - e Tremargad ! par Ai'ta ! Kreiz Breizh\nFête de la langue bretonne Gouel broadel ar brezhoneg à Cavan par Gouel Broadel ar Brezhoneg\nEilvet gouel broadel ar brezhoneg e Kawan, plijadur a vo adarre ! par Fanny Chauffin\nKentañ rogad c'hoariva war ar prim evit Gouel broadel ar brezhoneg par Fanny Chauffin


2 Corintios 8 CCO - Mɨ˜ caseángˈˊ cuuˉ e - Bible Gateway\n2 Corintios 8 Chinanteco de Comaltepec (CCO)\nMɨ˜ caseángˈˊ cuuˉ e lɨcó̱o̱ˈ˜ dseaˋ quiáˈˉ Dseaˋ Jmáangˉ\n8 Jo̱ lanaguɨ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, ii˜naaˈ síiˈ˜naaˈ ˈnʉ́ˈˋ jial tíiˊ guiúngˉ Fidiéeˇ nɨcajméerˋ có̱o̱ˈ˜ jaléngˈˋ dseaˋ quiáˈrˉ i̱ neáangˊ fɨˊ lɨ˜ se̱ˈˊ Macedonia. 2 Jo̱ nañiˊ faˈ eáangˊ nɨcaˈíngˈˋ jaléngˈˋ i̱ dseaˋ do jaléˈˋ iihuɨ́ɨˊ, dsʉˈ dseángˈˉ eáamˊ iáangˋ dsíirˊ. Jo̱ nañiˊ faˈ tiñíimˉbre eáangˊ, jo̱ dsʉˈ e iáangˋ dsíiˊbre nɨcaseáiñˈˋ jaléˈˋ cuuˉ e laco̱ˈ nijmɨcó̱o̱ˈr˜ dseaˋ rúiñˈˋ, jo̱ nɨcacuørˊ e jo̱ lafaˈ eáangˊ seaˋ cuuˉ quiáˈrˉ. 3 Jo̱ tíibˊ ni˜ jnea˜ e iáangˋ dsíibˊ i̱ dseaˋ do caseáiñˈˋ jaléˈˋ e cuuˉ do lɨ́ˈˆ jie˜ jí̱i̱ˈ˜ e quɨ́ɨˈr˜ jmɨɨ˜, jo̱ carˋ jí̱i̱ˈ˜ lɨ́ɨˊguɨ lajo̱ nɨcaseáiñˈˋ. 4 Jo̱ i̱ dseaˋ i̱ seengˋ fɨˊ lɨ˜ se̱ˈˊ Macedonia do, eáamˊ camɨˈrˊ jneaˈˆ jmɨˈeeˇ e laco̱ˈ nicuǿˆnaaˈ fɨˊ e cuǿøngˋ nijmɨcó̱o̱ˈr˜ jaléngˈˋ i̱ dseaˋ quiáˈˉ Dseaˋ Jmáangˉ i̱ seengˋ fɨˊ Jerusalén. 5 Jo̱ dsʉˈ lɨ́ɨˊguɨb cajméerˋ jí̱i̱ˈ˜ laco̱ˈ lamɨ˜ ɨˊ dsiˋnaaˈ, co̱ˈ jɨˋguɨ cajángˈˋ yaaiñ˜ laˈuii˜ e nijmitir˜ dseángˈˉ lají̱i̱ˈ˜ e iing˜ Fidiéeˇ, jo̱ mɨ˜ cangɨ́ˋ jo̱, cajángˈˋ yaaiñ˜ fɨˊ quiniˇnaaˈ e laco̱ˈ nijmitir˜ lají̱i̱ˈ˜ e nisíiˈ˜naaˈre e nijmérˉ lɨ́ˈˆ jialco̱ˈ la tɨˊ dsíiˊ Fidiéeˇ. 6 Jo̱baˈ nɨcamɨ́ɨˈ˜naaˈ Tito jmɨˈeeˇ e nisɨtɨ́ɨiñˊ lají̱i̱ˈ˜ e nɨcaseáangˈ˜ ˈnʉ́ˈˋ e iáangˋ óoˊnaˈ lɨ́ˈˆ laco̱ˈ jí̱i̱ˈ˜ e nɨcanaaiñˋ sɨtɨ́ɨiñˊ ie˜ lamɨ˜ jéengˊguɨ do. 7 Jo̱ jaléngˈˋ ˈnʉ́ˈˋ, laˈeáangˊ có̱o̱ˈ˜ Jmɨguíˋ quiáˈˉ Fidiéeˇ, quɨ́ɨˈ˜naˈ jmɨɨ˜ jméeˆnaˈ doñiˊ eeˋ uii˜ e jáˈˉ lɨ́ɨngˋnaˈ júuˆ quiáˈˉ Dseaˋ Jmáangˉ, jo̱guɨ eáangˊ tɨɨngˋnaˈ foˈˆnaˈ júuˆ quiáˈˉ Fidiéeˇ, jo̱guɨ eáangˊ tɨɨngˋ ngángˈˋnaˈ e júuˆ jo̱, jo̱guɨ eáangˊ guiaˊ áaˊnaˈ e jmɨcó̱o̱ˈ˜naˈ jaléngˈˋ dseaˋ rúngˈˋnaˈ, jo̱guɨ eáangˊ ˈneáangˋnaˈ jneaˈˆ lɨ́ˈˆ laco̱ˈ jí̱i̱ˈ˜ e calɨtɨ́ngˋnaˈ quíˉnaaˈ, jo̱ lajo̱baˈ ˈnéˉ e eáangˊguɨ nisángˈˊnaˈ có̱o̱ˈ˜ jaléˈˋ e seáangˈ˜naˈ do.\n8 Jo̱ dsʉˈ o̱faˈ quiʉ́ˈˉʉ ta˜ ˈnʉ́ˈˋ e dseángˈˉ lajo̱ ˈnéˉ nijméeˆnaˈ; dsʉco̱ˈ lɨco̱ˈ jnea˜ iin˜n e nilɨñiiˉ su dseángˈˉ lajangˈˆ júuˆ ˈneáangˋ ˈnʉ́ˈˋ, dseaˋ rúngˈˋnaˈ, e laco̱ˈ nilɨli˜ su guiaˊ óoˊnaˈ e nijmɨcó̱o̱ˈ˜naˈ dseaˋ rúngˈˋnaˈ lɨ́ˈˆ laco̱ˈ jmóoˋ i̱ dseaˋ caguiaangˉ do. 9 Jo̱ guiʉ́bˉ nɨñíˆ ˈnʉ́ˈˋ e Fíiˋnaaˈ Dseaˋ Jmáangˉ, uíiˈ˜ e eáangˊ guiúiñˉ có̱o̱ˈ˜ jneaa˜aaˈ, jo̱baˈ mɨ˜ cagüéiñˉ fɨˊ jmɨgüíˋ la caˈuíiñˉ jaangˋ dseaˋ tiñíingˉ uíiˈ˜ jneaa˜aaˈ, nañiˊ faˈ jaangˋ dseaˋ i̱ niingˉ eáamˊbre lɨ́ɨiñˊ fɨˊ ñifɨ́ˉ. Jo̱ cajméerˋ lajo̱ e laco̱ˈ laˈeáangˊ e caˈuíiñˉ jaangˋ dseaˋ tiñíingˉ, jo̱baˈ jneaa˜aaˈ niˈíingˈ˜naaˈ jaléˈˋ e jloˈˆ e catɨ́ɨˉnaaˈ.\n10 Jo̱ e laco̱ˈ niˈuíingˉ guiʉ́ˉ quíiˉnaˈ, jo̱baˈ nifɨ́ɨˉɨ ˈnʉ́ˈˋ lají̱i̱ˈ˜ e ɨˊ dsiiˉ cuaiñ˜ quiáˈˉ e júuˆ la. Co̱ˈ jí̱i̱ˈ˜ ie˜ mɨ˜ caji̱i̱ˋbaˈ canaangˋ ˈnʉ́ˈˋ e caseáangˈ˜naˈ jaléˈˋ e cuuˉ jo̱, jo̱ dseángˈˉ e ngocángˋ óoˊbaˈ cajmeeˇnaˈ lajo̱. 11 Jo̱baˈ lana jmitéˈˊnaˈ có̱o̱ˈ˜ lají̱i̱ˈ˜ e nɨcanaangˉnaˈ jmooˋnaˈ do lɨ́ˈˆ laco̱ˈ jí̱i̱ˈ˜ jialco̱ˈ li˜ dsitíingˈ˜ quíiˉnaˈ. Jo̱guɨ jmeeˇnaˈ lajo̱ e iáangˋ áaˊnaˈ lɨ́ˈˆ laco̱ˈ lɨ́ɨngˊnaˈ ie˜ lamɨ˜ caˈíˋ óoˊnaˈ e canaangˉnaˈ cajmeeˇnaˈ e jo̱. 12 Dsʉco̱ˈ mɨ˜ jaangˋ dseaˋ dseángˈˉ lajangˈˉ iáangˋ dsíirˊ e lɨɨng˜go̱ eeˋ iiñ˜ cuǿrˉ, jo̱baˈ ímˈˆ Fidiéeˇ lají̱i̱ˈ˜ e cuøˊ i̱ dseaˋ do lɨ́ˈˆ laco̱ˈ jí̱i̱ˈ˜ e dsitíingˈ˜ quiáˈrˉ, dsʉco̱ˈ jaˋ mɨˊ Fidiéeˇ jaléˈˋ e jaˋ seaˋ quiáˈˉ dseaˋ.\n13 Jo̱ dsʉˈ jaˋ ii˜naaˈ e faˈ uíiˈ˜ e ˈnʉ́ˈˋ nijmɨcó̱o̱ˈ˜naˈ jaléngˈˋ i̱ dseaˋ rúngˈˋnaˈ do, jo̱ lajeeˇ jo̱ ˈnʉ́ˈˋ nimóˆnaˈ ooˉ. 14 Co̱ˈ guiʉ́ˉguɨ e nilɨseaˋ conrøøˋ quíiˉnaˈ lajaangˋ lajaangˋnaˈ. Dsʉco̱ˈ lanaguɨ seabˋ quíiˉ ˈnʉ́ˈˋ lají̱i̱ˈ˜ e ˈnéˉ quiáˈˉ i̱ dseaˋ do. Jo̱ dsʉˈ mɨ˜ co̱o̱ˋ néeˈ˜guɨ i̱ dseaˋ íbˋ nilɨseaˋ quiáˈrˉ lají̱i̱ˈ˜ e ˈnéˉ quíiˉ ˈnʉ́ˈˋ, jo̱ lajo̱baˈ nilɨseaˋ conrøøˋ quíiˉnaˈ. 15 Jo̱ lɨ́ˈˆ laco̱ˈguɨ la féˈˋ fɨˊ ni˜ jiˋ quiáˈˉ Fidiéeˇ lɨ˜ féˈˋ lala: “Joˋ e caseángˉ quiáˈˉ i̱ dseaˋ i̱ casɨtɨ́ɨˊ jmiguiʉˊ, o̱ˈguɨ calɨˈnéˉguɨ quiáˈˉ i̱ dseaˋ i̱ casɨtɨ́ɨˊ capíˈˆ.”\nMɨ˜ cangóˉ Tito fɨˊ Corinto\n16 Jo̱ cuǿøˉø guiˈmáangˈˇ Fidiéeˇ uii˜ e cajméerˋ e Tito caˈɨ́ˋ dsíirˊ eáangˊ uíiˈ˜ quíiˉnaˈ lɨ́ˈˆ laco̱ˈ jí̱i̱ˈ˜ e ɨˊ dsiˋ jnea˜ cajo̱. 17 Jo̱ caˈíbˉ dsíirˊ e nijmérˉ lají̱i̱ˈ˜ e cafɨ́ɨˉɨre, jo̱guɨ co̱ˈ eáamˊ guiing˜ dsíirˊ ˈnʉ́ˈˋ, jo̱baˈ ˈñiaˈˊbre caˈɨ́ˋ dsíirˊ e nidsérˉ e nidsiˈéer˜ ˈnʉ́ˈˋ fɨˊ na.\n18 Jo̱ co̱lɨɨng˜ có̱o̱ˈ˜ Tito, nisɨ́ɨnˆn fɨˊ na jaangˋ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ eáangˊ guiʉ́ˉ féˈˋ jaléngˈˋ dseaˋ quiáˈˉ Dseaˋ Jmáangˉ uii˜ quiáˈˉ uíiˈ˜ có̱o̱ˈ˜ jaléˈˋ e guiʉ́ˉ e nɨcajméerˋ lajeeˇ e ngɨrˊ guiarˊ júuˆ quiáˈˉ jial laangˋ dseaˋ jee˜ jaléˈˋ dseeˉ quiáˈrˉ. 19 Jo̱guɨ cajo̱ jaléngˈˋ dseaˋ quiáˈˉ Dseaˋ Jmáamˉbingˈ caguíngˈˋ i̱ dseaˋ do e laco̱ˈ ningɨ́rˉ có̱o̱ˈ˜ jneaˈˆ jo̱guɨ e laco̱ˈ nijmɨcó̱o̱ˈr˜ jneaˈˆ e nidsicá̱ˆnaaˈ jaléˈˋ e caseángˈˊ do. Jo̱ jaléˈˋ e jo̱ jmooˉnaaˈ e laco̱ˈ jmɨˈgooˉnaaˈ Fíiˋnaaˈ Fidiéeˇ jo̱guɨ e laco̱ˈ niníˋ dseaˋ jial tíiˊ e iáangˋ dsiˋnaaˈ e jmɨcó̱o̱ˈ˜naaˈ dseaˋ rúˈˋnaaˈ. 20 Jo̱ ii˜naaˈ e jaˋ niféˈˋ dseaˋ gaˋ uii˜ quiáˈˉ jial néeˊ niˋnaaˈ jaléˈˋ e cuuˉ e seáangˈ˜naaˈ la. 21 Jo̱baˈ jmɨˈúungˋnaaˈ e jmooˉnaaˈ jmangˈˆ e guiʉ́ˉ, jo̱ o̱ˈ jí̱i̱ˈ˜ fɨˊ quiniˇ Fíiˋnaaˈ Fidiéeˇ jmooˉnaaˈ lajo̱, co̱ˈ lajo̱b jmooˉnaaˈ cajo̱ fɨˊ quiniˇ jaléngˈˋ dseaˋ jmɨgüíˋ.\n22 Jo̱ co̱lɨɨng˜ có̱o̱ˈ˜ i̱ dseaˋ gángˉ na, nisɨ́nˉn fɨˊ na jaangˋguɨ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ eáangˊ nɨcajmili˜ e guiaˊ dsíirˊ e jmɨcó̱o̱ˈr˜ jaléngˈˋ dseaˋ rúiñˈˋ. Jo̱ dsʉˈ lana eáangˊguɨ nɨjmilir˜ e lɨ́ɨiñˊ lajo̱ uíiˈ˜ e nɨta˜ dsíirˊ có̱o̱ˈ˜ ˈnʉ́ˈˋ. 23 Jo̱guɨ cuaiñ˜ quiáˈˉ Tito fɨ́ɨˉɨ ˈnʉ́ˈˋ e lɨ́ɨiñˊ jaangˋ dseaˋ rúˈˋnaaˈ i̱ ngɨˊ jmooˋ ta˜ co̱lɨɨng˜ có̱o̱ˈ˜ jnea˜ e laco̱ˈ nijmɨcó̱o̱ˈ˜naaˈ ˈnʉ́ˈˋ. Jo̱guɨ fɨ́ɨˉɨ ˈnʉ́ˈˋ cuaiñ˜ quiáˈˉ i̱ dseaˋ quiáˈˉ Dseaˋ Jmáangˉ i̱ gángˉguɨ do e lɨ́ɨiñˊ dseaˋ i̱ casíingˋ dseaˋ quiáˈˉ Dseaˋ Jmáangˉ i̱ seengˋ fɨˊ la jo̱guɨ e eáamˊ jmiféiñˈˊ Dseaˋ Jmáangˉ. 24 Jo̱baˈ fɨ́ɨˉɨ ˈnʉ́ˈˋ e jmiˈneáangˋnaˈ i̱ dseaˋ gaangˋ i̱ sɨ́ɨngˋnaaˈ la, jo̱ lajo̱baˈ nilɨta˜ dsíirˊ e seaˋ uiing˜ e jneaˈˆ eáangˊ iáangˋ dsiˋnaaˈ uíiˈ˜ quíiˉnaˈ. Jo̱ lajo̱baˈ nilɨñiˊ cajo̱ jaléngˈˋ dseaˋ quiáˈˉ Dseaˋ Jmáangˉ caguiaangˉguɨ e dseángˈˉ lajangˈˆ júuˆ e ˈneáangˋ ˈnʉ́ˈˋ i̱ dseaˋ gaangˋ na.


c’hoarezed Luduenn | ur blog eo …\nPublié le 15/12/2014 par Yann-Ber\nDa zimeziñ ar priñs e troc’h c’hoarezed Luduenn tammoù eus o zroad evit dont a-benn da wiskañ ar votez kollet ganti.\nNac’h a reont ar pezh ez int, nac’h a reont o zonkad, ha nac’h a reont e vefe da Luduenn un tonkad estreget an hini o doa merket dezhi.\nN’ eo ket rouez hiziv an deiz an dud a vac’hagn o c’horf war zigarez ne glotfe ket ar pezh ez int gant an tonkad o deus rakwelet.\nAr vuhez zo deuet da vezañ ur c’hoari e-par an alvez, hag ar gwiskadoù pinvidik a ampar hon bed, hon denelezh, zo bet disoñjet.\nN’eo ket mui krouiñ ur bed a zo e kaoz hogen kempenn an alvez, fichañ un nebeut traoù da grediñ eo kemmet an tonkad.\nTu bennak he deus skrivet Karen Blixen mar vennfe an den nijal, gant an amzer e teufe un deiz eskell dezhañ. Hiziv an deiz ez a an dud da welout ar mezeg ma imboudfe eskell dezho.\nEr sorbiennoù avat n’eo ket an hini a druch, a farlot an traoù, a zo trec’h. An haroz a gas da benn e donkad daoust pegen diaes eo a-wechoù. An aliesañ an hini a druch zo bepred adtapet gant e donkad daoust dezhañ bezañ reizhet an alvez.\nAn hini a dro penn d’ar gwele evit touellañ an Ankoù da gemm e donkad, a varv en un doare lu.\nUn den troet dezhañ ne oar mui ez eus eus ar bed ma vev. Krediñ a ra ez eo eñ, kig ha kaoc’h, a zo ar bed, pa n’eo nemet un elfenn eus ar bed. Diaes eo dezhañ meizañ ez eo e donkad den dirakweladus hag ez eo diziouerus dezhañ ensammañ e zenelezh evit treuzfurmiñ ar bed, ha n’ eo ket piaouañ madoù pe ur galloud n’ int ket dezhañ.\nMac’hagnañ o c’horf zo evit c’hoarezed Luduenn kement a nac’h an degouezh, krediñ e c’haller kempenn ar pezh e vezer evit hañvalout bezañ un den all ha kaout dre an tun-se un diskoulm hiniennel d’ ar pezh a sell ouzh an denelezh. Huñvre ebet, dremmwel ebet, finvez ebet e seurt emzalc’h, n’ eus nemet ar c’hoant piaouañ, tec’hout eus ar bed.\nN’ hon eus ket aze ul labour, un trehontiñ, ur c’hrouiñ. N’ hon eus nemet un ober kalvezel n’ eo ket frouezh istor an hini en gouzañv. An aliesañ ned eo graet nemet evit kemplegañ da stummoù gourlakaet gant sodelloù eeunañ ar stuzegezh. Mont a ra ar c’hoarezed betek troc’hañ en o c’hig evit tizhout un dere empentet ganto evel dereatoc’h diouzh ar bloc’heiladoù o ren.\nAr pezh a zo dañjerus e seurt degouezh eo e tivizer palvata ar beved en anv ar buhezañ, merañ an alvez. An den ne vefe mui nemet ur merour.\nE dibenn dezrann e tistrujer al liammoù bev etre buhez, beved hag alvez nemet evit un nebeut kletadurezh. Treiñ a reer kein d’an denelezh, d’ar c’hrouiñ bed, evit na skuizhañ ken, na c’houzañv an dislavaroù a zo anienel d’ ar buhezañ.\n– Patrom, ur banne bier mar plij !\nBez o doa tro c’hoarezed Luduenn da heuliañ o hent dre o labour e-lec’h ober o mad eus korvoerezh Luduenn ha bezañ dall ouzh he zonkad. Alies eo graet seurt gaou d’ ar re wanañ aet da zanvez krai evit plijadurezh dilennidi. Skrapañ a reer o c’horf, o bugale, o buhez, o labour.\nDiaes eo hiziv na vezañ souezhet o welout tud hilad c’hoarezed Luduenn boureviañ o c’horf peogwir e fell dezho klotañ gant ar pezh a zo gourlakaet gant kinnigoù amjestr ar gevredigezh veveziñ n’ he deus da finvez nemet ur moneiz derc’hennel.\nAn argerzh zo bepred an hevelep hini, gwariañ an alvez gant ar spi e teuy ent emgefreek ur c’hemm er vuhez, c’hoari gant ar bev war zigarez denelezh.\nN’eo ket gant binvioù avat e vo troet ur sitrouilhezenn da garroñs.\nTruezomp ouzh c’hoarezed Luduenn. Divarrek e vint da zegas kened er bed, ha koulskoude o doa ar chañs da vevañ gant Luduenn a oa kenedus ha krouerez he burzhudoù.\nEvel boaz eo bet dalc’het disoc’h buhezañ Luduenn ha n’eo ket he istor, kement ha ken bihan ez eo deuet klask ar priñs da vezañ ur bloc’heilad a dro kein d’ al lennegezh teodel. Ar priñs n’eo nemet un azon eus istorekadur Luduenn, eus he denelezh ha tamm ebet ar madig ez eo evit he c’hoarezed.\nCe contenu a été publié dans kevredigezh, lennegezh teodel par Yann-Ber, et marqué avec stuzegezh. Mettez-le en favori avec son permalien.


Pedro Álvares Cabral (Belmonte, 1467 pe 1468 – Santarém, 1520) a oa un ergerzher hag ur moraer portugalat. Gant Manuel Iañ, roue Portugal, e voe anvet da g-Capitão-mor, e penn al listri karget da vont war-zu Indez. Sellet a reer outañ, peurvuiañ, evel an Europad kentañ o’n em gavout e Brazil, ma erruas d’an 22 a viz Ebrel 1500.\nPedro Álvares Cabral Pedro Álvares Cabral war-dro 32 pe 33 bloaz (hervez un daolenn eus deroù an XXvet kantved)\nNe ouzer ket kalz tra diwar-benn yaouankiz Cabral. Ganet e voe en ur familh tud a noblañs izel, e 1467 pe 1468 e Belmonte, nepell diouzh Covilhã, e Portugal. Mont a reas da voraer ha barregezh a oa ennañ moarvat, rak fiziet e voe ennañ gant ar roue Manuel Iañ (Dom Manuel) ar garg da genderc’hel al labour boulc’het gant Vasco da Gama, da glask hent ar spisoù, war vor.\nErruout e Brazil[kemmañ | kemmañ ar vammenn]\nLoc’hañ a reas Cabral eus Lisbon d’an 9 a viz Meurzh 1500, e penn 13 lestr ha 1500 den. Dindanañ e oa meur a gabiten arroutet, evel Bartolomeu Dias, Diogo Dias ha Nicolau Coelho. Goude ur pennad amzer war vor, o vont war-zu ar su, da c’hoari an dro da Afrika evit mont betek Indez a oa bet tizhet gant Vasco da Gama e 1498, ha goude aet hebiou da inizi Kanariez ha da inizi ar C'hab Glas, en em gavas listri Cabral dirak un douar nevez hag a oa aod reter Suamerika, d’an 22 a viz Ebrel 1500. Dilestrañ a reas unan eus kabitened Cabral, Nicolau Coelho, hag eskemm a reas bitrakoù gant annezidi an douar-se. Daou zevezh goude, d’ar 24 a viz Ebrel, e tilestras muioc’h a dud, pelloc’h en norzh, en ul lec’h a voe anvet ganto Porto Seguro. Eno ivez e voe graet anaoudegezh gant an henvroidi, anvet Indianed gant ar voraerien. Jediñ a reas Cabral e oa an douaroù kavet gantañ er reter d’al linenn a oa bet lakaet da verkañ ar vevenn etre an douaroù perc’hennet gant Spagn ha gant Portugal, hervez emglev Tordesillas. Neuze e voe savet ur groaz prenn bras-divent hag embann a reas Cabral e oa an douaroù nevez-se e dalc’h Portugal. D’an 2 a viz Mae e loc’has unan eus al listri da gas keloù d’ar roue Manuel Iañ.\nPedro Álvares Cabral a wel aod Brazil evit ar wech kentañ (hervez un eoullivadur eus 1900 gant Aurélio de Figueiredo)\nBeaj da Indez[kemmañ | kemmañ ar vammenn]\nDiouzh o zu e loc’has al listri all ha treiñ bourzh a rejont war-zu Afrika. Tapet e voent en ur gorventenn ha d’ar strad ez eas meur a hini anezho : 380 den a voe beuzet hag en o zouez Bartolomeu Dias, un tu bennak e su ar Mor Atlantel, er-maez da Gab ar Spi Mat moarvat. Al listri a chome, ur wech kempennet ha renket, a gendalc’has gant o hent, war-zu ar reter da gentañ hag an norzh da c’houde. Goude meur a arsav war aodoù reter Afrika, e voe tizhet Calicut ganto d’an 13 a viz Gwengolo. Eno e klaskjont en em ziazezañ, met enebiezh a gavjont a-berzh tud eus ar vro : taget e voent e miz Kerzu hag ouzhpenn 50 Portugalad a voe lazhet. En eneb e voe taget listri arab e porzh Calicut, 600 moraer a voe lazhet gant Portugaliz ha tennet e voe gant ar ganol war ar gêr vihan. Heligentañ a oa etre Portugaliz hag Arabed da c’houzout gant piv ez afe kenwerzh ar spisoù etre Indez ha broioù Europa hag enebiezh a-gozh a oa ivez etre Portugaliz ha muzulmiz, abaoe ar Reconquista. Gwelloc’h e kavas Cabral mont kuit diouzh Calicut, war-zu kêrioù all eus su Indez, evel Kochi ha Kannur. Eno e reas marc’had gant kenwerzhourien ha mont kuit goude-se war-zu Europa, karget e listri a spisoù.\nKartenn eus beaj Cabral, mont (e ruz) ha dont en-dro (e glas)\nWar hent an distro e c’hoarvezas meur a wallzarvoud gant Cabral hag e listri. Pa errujont e Senegal en em gavjont gant listri all, a oa bet kaset gant ar roue Manuel Iañ da vont da ergerzhet douaroù nevez Brazil. Unan eus ar voraerien, Amerigo Vespucci, a lavaras da g-Cabral e oant en em gavet gant an douaroù-se ivez hag e oa ur gwir gevandir anezho ha n’eo ket un enezenn hepken.\nA-benn ar fin e erruas Cabral hag e listri e Portugal e miz Gouere 1501. En holl e oa chomet seizh lestr gantañ, tra ma oa bet kollet c’hwec’h. Ne oa nemet pemp hag a oa karget a varc’hadourezh, met trawalc’h e voe kement-se evit degas e-leizh a binvidigezh da rouantelezh Portugal.\nGoude distro Cabral da Bortugal e felle d’ar roue Manuel Iañ kas listri all da Indez ha kaout dial eus an dagadenn a-enep Portugaliz e Calicut. E-pad meur a viz en em brientas Cabral evit se, met, hep abeg sklaer ebet, e voe diskarget eus renerezh ar verdeadenn gant ar roue. Pa loc’has al listri e miz Meurzh 1502 e oant renet gant Vasco da Gama.\nDaoust m’en doa tennet warnañ droukc’hras ar roue, Cabral a zimezas e 1503 d’ur vaouez nobl pinvidik, Isabel de Castro, ha meur a vugel o devoe. Abaoe e veaj e veze klañv Cabral gant barradoù terzhienn hag e 1509 en em dennas e kêr Santarém. Eno e tremenas ar bloavezhioù diwezhañ eus e vuhez.\nAdtapet diwar « https://br.wikipedia.org/w/index.php?title=Pedro_Álvares_Cabral&oldid=1922045 »\nGanedigezhioù ar bloavezhioù 1460


Leonor Foix - Wikipedia\n(Adkaset eus Leonor de Foix)\nLeonor Trastamara hag Evreux, pe Leonor Iañ Navarra, ganet en Olite e 1426, ha marvet e Tudela e 1479, a voe infantez Aragon ha Navarra, kontez Foix dre he dimeziñ (1441-1472), gouarnerez (adalek 1455) ha rouanez Navarra a anv (1464–1479) ha rouanez Navarra da vat e-pad teir sizhun (28 a viz Genver - 12 a viz C'hwevrer 1479).\nPevare bugel ha trede merc'h an infantez Blanca Iañ Navarra (1385-1441) e oa. He mamm a voe rouanez Navarra eus 1425 betek he marv e 1441. He zad Juan II Aragon (1398-1479), a oa eil pried he mamm, a oa roue dre zimeziñ. Da varv e wreg rouanez avat e tlee ar gurunenn mont gant e verc'h henañ Blanca Aragon, pe Blanca II Navarra(1424-1464). Dre laer eo e kemeras Juan kurunenn Navarra e 1441 ha perzh a gemeras Leonor e gwalldaol he zad.\nE 1458 e teuas da vout roue kurunenn Aragon ouzhpenn.\nDimeziñ a reas Leonor d'an infant Juan Aragon, dug Peñafiel: e eil pried e oa-hi. Pa varvas he breur Carlos Aragon (1421-1461), pe Carlos Viana (Charlez IV), en dije he zad Yann II roet he c'hoar Blanca dezhi da ziwall, hag he dije laosket anezhi da vervel er vac'h.\nDerc'hel a reas Navarra evit he zad adal 1455 betek 1479. Da gentañ e oa « letanant jeneral Navarra » (1455-1469) ha goude evel « gouarnourez Navarra » (1471-1479).\nLeonor Foix a deuas da vezañ Rouanez Navarra d'an 19 a viz Genver 1479, e-keit ma tegouezhe douaroù kurunenn Aragon gant he hantervreur Fernando II Aragon (1452-1516), lesanvet Fernando ar C'hatolik. Mervel a reas teir sizhun goude, d'an 12 a viz C'hwevrer 1479.\nE miz Gouhere 1436 e timezas Leonor da kont Foix, Gaston IV Foix-Bearn (1425-1472), eus Tiegezh Grailly. Nemet 11 vloaz ne oa an daou bried, ha ne voe ket sevenet an dimeziñ a-raok un toullad bloavezhioù rak e 1443 nemetken eo e voe ganet o bugel kentañ.\nDek bugel o doe:\nGaston (1444 - 1470), beskont Castelbon, priñs Viana (1462-1470), letanant jeneral Navarra (1469), tad da :\nFrançois Phébus (1466 - 1483), roue Navarra ;\nKatelin Navarra (1470 - 1517), rouanez Navarra.\nPierre (1449-1490), eskob Gwened, Arc'heskob Arle ha kardinal (1476)\nJean (1450-1500), beskont Narbonne, kont Étampes.\nMarie de Foix (goude 1452 - 1467), dimezet en 1465 da Gwilherm VIII Montferrat, markiz Montferrat\nJeanne de Foix (goude 1454 - goude 1476), dimezet e 1469 e Lectoure, da Jean V d'Armagnac (1420 - 1473), kont Armagnac\nMarc'harid (goude 1458 - 1486), dimezet e miz Mezheven 1471 e Klison da Frañsez II (Breizh) (1435 - 1488), dug Breizh, mamm da Anna Vreizh.\nCatherine de Foix (goude 1460 - av. 1494), dimezet en 1469 gant Gaston de Foix (goude 1440 - 1500), kont Candale ha Bénauges\nIsabelle (goude 1462)\nÉléonore (goude 1466 - marvet en yaouank )\nJacques (v. 1470 - 1500), kont Montfort\nAdtapet diwar « https://br.wikipedia.org/w/index.php?title=Leonor_Foix&oldid=1846214 »\nDernière modification le 23 Gwe 2019, à 16:20


Home Paritito kesako Paritito ha yezhoù Breizh\nParitito ha yezhoù Breizh\n5 May 2015 14 January 2018 Paritito kesako\nPerak dibab ha krouiñ testennoù divyezheg?\nDiv arguzenn bennañ, emren an eil d’eben, a ra da b/Paritito implij galleg ha brezhoneg mesk-ha-mesk.\nDa gentañ hon eus ezhomm bezañ skeudennet en arz, evel ma’z’omp, da laret eo tud divyezhek, en o aez gant, da nebeutañ, div yezh ha n’int ket liammet d’ar memes tachennoù frommel ha sokial anezho. Krediñ a reomp ivez ez eo an divyezhegezh radikal (an hini tammoù brezhoneg unyezhek e-barzh) un doare da zesachañ tud nevez betek ar yezh, hag un doare deomp da vevañ aesoc’h hon brezhoneg e tachennoù sokial liesseurt.\nI. Gellout kaozeal diwar-benn hon gwirionez pemdeziek\nMont da welout abadennoù e brezhoneg dic’hallekaet a ra vad d’an den p’en deus c’hoant aveliñ e benn diouzh bed unyezhek ar galleg e pep lec’h. Paz kentañ ur politikerezh yezh a zo, anat eo, gwareziñ ar c’hrouiñ unyezhek er yezh. Met chom asav war-se a zo enepefedus dre ma ne zalc’h ket e kont ur boan liesbevet er vro, hag a grign tamm ha tamm kalon an dud.\nO tont er-maez deus ar sal c’hoariva, penaos liammañ ar vuhez hollvrezhonek hon eus arvestet-ni a-bell, difiñv er sal zu, hag hon buhez gwir, ken gwir hag ar glav a gouezh warnomp diouzhtu rik o tremen dor ar c’hoariva ? Lezet ‘vezomp disoberiant, hon-unan, o poaniañ da lakaat brezhoneg war ar pemdez, pep hini o soñjal e ra gwashoc’h eget egile, a-fed tachenn komz, a-fed live yezh, hag all… Pe, evit an dud troet kentoc’h d’an eürusted, o tivizout e ra vad gwelout er c’hoariva ar pezh zo didizapl er vuhez, un doare faltazi a zo plijus da welet met distag tre ouzh bed gwirion… ar galleg.\nAn islonk etre an unyezhegezh vrezhonek hag hon buhez gwir a zo arvarus ha poanius. N’eus ket met poan ha disoñj da deurel e-barzh. Ha c’hoazh hag adarre omp diwel ha diglev, e bed ar galleg kenkoulz hag e bed ar brezhoneg. C’hoazh hag adarre e chomomp-ni treuzwelus, evel pa ruilhfe an istor warnomp hep mirout roud ebet deus hon gwirionezioù. Ni, brezhonegerien war ar pemdez, hejet-dihejet d’un eil yezh d’eben, hag a glask sevel ur gevredigezh doujus d’an holl. Ni hag a gar tud unyezhek all, hag a grou liammoù ganto e galleg, hag a zigor o bed war doareoù all, hag a glask saveteiñ ac’hanomp tout diouzh sevenadur ar ghetto. Testennoù unyezhek krenn, ha pa vefent ustitlet en ur yezh all, a chom berr da gontañ hon buhez gwir. Brezhonegerien a-vremañ a zo gwriet o buhez gant tachennoù unyezhek galleg, reoù all unyezhek brezhoneg ha tachennoù divyezhek dre ret. Tud yaouank pe tud kozh a-vihanig, ar re muiañ asur war o yezh, a cheñch yezh e-korf ar memes frazenn a-wechoù, ha gant joa c’hoazh ! Mestr int war an danvez, ha n’o deus ket aon ! E plegoù ar cheñch-kod-mañ (code-switching) an hini eo ec’h ezteulomp neuze hon darempredoù gant ar feulster, ar sevenidigezh, an deskadurezh, ar frommoù, ar garantez, ar galloud, al live sokial e kredomp zo d’ar re all, ha kalz muioc’h c’hoazh (diglosi).\nPrivezioù publik, senenn I\nABIGAËLLE : Prop, kwa. Mah bon. N’eo ket memestra. Me gav hirrrrr ma amzer, Marjanik, ma ouifes. Oh je m’ennuie, si tu savais comment je m’ennuie.\nMARJANIK, lentig: T’as pas besoin de traduire, tu sais. Je parle un tammig, memestra. C’est mieux en breton, il faut que j’apprenne.\nABIGAËLLE : J’avais jamais travaillé dans une galerie marchande.\nSkrivañ en ur yezh nemetken hiriv an deiz a dalv koll war tout an traoù pouezus-se hag a ra hon buhez gwir. Penoas kaozeal diouzhomp, eskemm diwarnomp-ni hon unan o nac’hañ hon pinvidigezh yezhoniel ? Chom stag d’ur yezh nemetken a zo un ali vat d’an deraouidi marteze, met deraouidi n’omp ket ! Ne vimp ket kollet o tiskouez hon mod da vevañ, peogwir eo just awalc’h ar pezh a reomp dija.\nHa padal eo ken aes d’ar c’hoariva tapout poltriji an dud, gant doujañs ha resped, ha reiñ anezho da vezañ gwelet d’ar muiañ-niver. Ul levenez ken simpl ha ken denel. Kerzhit e Mongolia – n’eus ket met se a c’houl an dud. Nag arc’hant, na boued, na dilhad a vank dezho kaout. Poltriji a c’houlennont. Da gentañ penn. Poltriji atav. Tra all ebet. En em welout. En em adanavezout. Santout ez eus diouzhomp e-barzh ar bed. Ober goap diouzhomp-ni hon-unan. Dizoleiñ omp brav evel tud. Naon hon eus abaoe ken pell, lakaet strizh ma z’omp etre Yann ar Gall ha Soazig he c’hoef ha tavañcher. Poent bras eo krediñ en em welout.\nII. An divyezhegezh radikal\nWar ul linenn arguzenniñ disheñvel-krenn, e soñj deomp ez eo ivez an divyezhegezh radikal perzh deus ur politikerezh yezhel efedus evit ar yezhoù minorelaet. An dermen radikal a lakomp da dalvezout an troc’h don gant un divyezhegezh kartennbost hag a lakfe ez-ofisiel e vez trawalc’h drailhañ disterachoù brezhoneg diasur – pa vez loargann – evit bevañ divyezhek. Er pezh a heul e vo pouezus mirout e soñj emañ diazezet an divyezhegezh radikal war un unyezhegezh brezhonek yac’h ha bev.\n2.1. Nac’hañ d’ar galloud ne dalv ket ket nac’hañ ar galloud\nNac’hañ d’ar plas galloudus en deus ar galleg e Breizh a zo perzh deus strategiezh an emsav gant gwir abeg. Lakaet eo bet ar vrezhonegerien fas d’ur raktres galloudus rakurzhiet a embanne ez ofisiel e oant da steuziañ ar buanañ ar gwellañ. Adkemer ar galloud a c’houlenne neuze en em dermeniñ er-maez deus doareoù soñjal hon gwaskerien («Bezañ a zo diouzhomp er bed forzh petra larfec’h !» / «N’oc’h ket da dermeniñ ac’hanomp !»). E-pad pell hon deus nac’het groñs, evit abegoù strategiel, sellout eeun ouzh plas ar galleg, skornet e plas an enebour. Un enebour diabarzh, dre ma oa yezh vamm muioc’h-mui a dud. Lakaat e plas lec’hioù unyezhek er yezh a oa ar pep mallusañ. Gant gwir abeg adarre, hag en un doare psikologel ivez rak an taol a oa ken feuls ha dismantrus er gevredigezh m’hon doa lonket re a zisfiz ouzhomp-ni hon unan. Gellet hon eus bezañ foll awalc’h evit sevel skolioù ha krediñ en dazont, ha gwell a-se.\nTraoù ‘zo n’eus ket met tud foll a c’hell dont a-benn d’ober. Gellet hon deus ober-se oc’h embann e vo saveteet ar yezh dre-se, pa glevemp ervat emañ en arvar bras ur yezh, hervez an UNESCO, pa vez skoliataet nebeutoc’h a 30% deus ar vugale enni. Ar strategiezh nac’hañ avat a zo arvarus war an hir dermen evit un abeg a denn d’ar galloud e-unan : nac’hañ ar galloud – nac’hañ ez eus dioutañ – el lec’hioù ma c’hoari da vat, a lak an dud disoberiant a-eneptañ. Mont efedus a enep galloud-mañ-galloud a c’houlenn da gentañ tout (i) adanavezout ez eus deus ar galloud-se, (ii) lakaat gerioù resis warnañ evit (iii) studiañ pizh e zoare da vont en-dro. M’ez eus un dra desket deomp gant teatr ar re wasket ez eo se : al labour dielfennañ ar galloud a zo ur redi diazez evit sevel binviji efedus ha lakaat e plas strategiezhioù en em dennañ.\nPerak cheñch strategiezh bremañ, p’hon deus c’hoazh nemet 1,6% deus ar re yaouank dindan 18 vloaz a oar brezhoneg e 2011 ? Peogwir eo cheñchet an endro. Peogwir ez eus bremañ tud yaouank digompleks, frouezh labour tenn ur c’hantved, hag a adskriv an istor. Ma z’omp speredek a-walc’h da dennañ gounid deus an aer nevez a zegasont, ma tigemeromp anezho evel ar vugale bet hon eus desavet a-stroll, e kasint ar yezh kalz pelloc’h eget hon eus gellet ober. Piv en dije kredet bevañ an dra-se dek vloaz ‘zo ?\nStaj Piba war teknikoù ar maskl neptu , kaset e galleg gant Lionel Jaffres (Théâtre du Grain, Brest)\n« L, 35 bloaz : Tu as dis tout à l’heure que tu jouais en breton ? C’est bizarre, non ?\nM, 40 bloaz : Euh… <sourire> Non.\nL : … Mais c’est quand même beaucoup des vieux, non ?\nM: Regarde ici depuis hier. Il y a la moitié de brittophones, et c’est large les plus jeunes du stage.\nL: Arrête, je me sens vieille ! »\nNa vezomp ket aonik. Kredomp sellout ouzh ar galloud eeun en e zaoulagad. Ar souezhadenn ‘zo brav : n’eo ket arvarus ober. Ar wirionez a zo bremañ deus hon tu. N’hon eus ket da vezañ foll dre ret ken. Ar wirionez simpl a zo : ar gevier diazez n’eo ket ni a zo azezet warnañ. Krediñ lar ez eo ampechet ar re unyezhek (hag e karomp anezho memestra). Posupl e vez betek bremañ da lodenn vrasañ eus tud unyezhek Breizh bevañ pell deus ar wirionez anat-se : tremen a reont hebiou d’ur binvidigezh joaius a zo un teñzor d’o amezeien. Ar wirionez-se a vez aes awalc’h dezho nebeutaat (en un doare pleustrek, war ar pemdez, o chom hep tostaat re d’un nebeut lec’hioù aes da rakweliñ a-bell). Ar re unyezhek tomm d’ar brezhoneg anezho a c’hell bezañ perzh deus al lodenn-se, abalamour d’ar boan galet e ra dezho gwelout ez eus kement tra a c’hoarvez hepto, pa gredont start e vefent dre familh da vezañ e-barzh. Doare-mañ-doare ghetto ar vrezhonegerien a skoazell anezho en o strategiezh nebeutaat, dre ma lak aesoc’h dezho nac’hañ o c’holl.\nKinnig a reomp un enep-strategiezh diazezet war mammenn puilh hon plijadur deomp-ni, ur strategiezh hag a ra implij deus hon divyezhegezh. Kinnig a reomp degemer ar re unyezhek hegarat en hon touez ha diskouez dezho e c’hellomp-ni eskemm ganto aes (eh ! A-vihanig omp deus ar galleg ivez memestra!). Dalc’het e vo kont deus o ampechamant, ha klasket vo aesaat an traoù dezho – hep kontañ gevier na lakaat anezho da grediñ n’int ket ampechet gant o unyezhegezh. Teknik an damustitlañ, da skouer, dre skeudennoù pe diverradennoù, a c’hell skoazell ar re unyezhek da gompren pezh c’hoarvez. Er vuhez gwir e komprenont ivez diouzhtu ne dapont ket tout ken resis na ken buan evel ar re all (gwir eo ivez er reizhustitlañ, nemet ne vez ket asumet). Teknik an tokarn, gant troourien a labour a-destenn pe war ar prim, a lak anat war wel ez eus tud ampechet ha tud all o skoazell anezho da gemer perzh ar gwellañ ma c’hellont, gant resped evit ar pezh a c’hoarvez. Teknik ar gwriat a c’hell bezañ implijet ivez. E-barzh Pa gouezh ar mogerioù ez eus tudennoù a ro o istor, evel m’eo bet dastumet en atersadenn, e brezhoneg. A-wechoù e vez posupl choaz, en adskrivañ, div pe deir frazenn pe gerioù alc’hwezh a dremeno e galleg. Son a ra gwir d’ar vrezhonegerien boaz da vont d’ur yezh d’eben ma klot reizh gant an dudenn, ha reiñ a ra un nor zigor d’ar re unyezhek. Hervez an distroioù lieseurt hon eus bet war Pa gouezh ar mogerioù, teknik ar gwriat a laosk ar re unyezhek da grediñ da selaou (ha da sellet e fas) ar yezh ne gomprenont ket (« J’avais envie d’être plus avec vous, c’était très frustrant, mais agréable aussi, apaisé. Je me sentais accueillie mais étrangère. », « En breton, on vous écoutait juste par les émotions. C’est sûr que je ne comprenais pas tout mais j’ai aimé », « C’était beau, vous vous parlez vraiment comme ça? »).\nAn teknikoù-se a zo ivez disheñvel splann d’ar reizhustitlañ klot : an arvesterien ha n’int ket ampechet ne vint ket jahinet o klevout/lenn atav div wech ar memestra diouzh heul bep taol ma klevont ar yezh. A-fed arc’hantaouiñ ez eo da hetiñ e c’hellfemp diorren ur strategiezh a-stroll, a-live ar vro, evit degemer souten a-berzh ar frankofoni.\nStrategiezh an divyezhegezh radikal a c’houlenn groñs daou dra evit bezañ efedus:\n(1) derc’hel start war ar prantadoù unyezhek brezhonek en testennoù hag er mont en-dro\n(2) bezañ dedennus da vat (e nep ster ar ger!)\nAn elfenn gentañ a zo pouezus tre – krediñ sellout ouzh plas gwir ar galleg a lak splann e c’hell en em staliañ aes e pep lec’h. Eürusamant e vez aes awalc’h d’ober pa vodomp tud a denn plijadur da vevañ er yezh. An dra-mañ a zeu aesoc’h-aesañ gant ar rummadoù nevez deuet (tud a-vihanig asambles gant tud deuet stummet er stummadurioù hir-amzer). An eil elfenn a zo dija labour nep strollad c’hoariva a galite. Traoù ouzhpenn a c’hell skoazell : (i) bezañ sichant, degemerus ha jentil, (ii) diskouez ul labour « seksi », avremañ, gant un implij aes deus an teknologiezhoù nevez, (iii) kaout fent, doujañs ha spered, (iv) bezañ digor war ar bed, awenet gant oberennoù e yezhoù all (saozneg ha spagnoleg, met reoù all ivez pa vez tu), (v) lakaat tud yaouank flamm aes ar brezhoneg ganto war al leurenn, hag e pep lec’h er c’hrouiñ.\nDeus an divyezhezgezh radikal d’ar brezhoneg\nHon pariadenn a zo e vo cheñchet penn d’ar vazh pa en do tro un den unyezhek da welet simpl ar pezh a vank dezhañ (o c’houzout ma teu ivez aesoc’h dezhañ dont da zeskiñ d’un tu all). Un eurvezh leun a blijadur mesklet gant dizonidigezh a c’hell pikañ awalc’h unan, en un doare don ha personnel, ma choazo-eñ e-unan kas propagand ar c’hantved paseet da ger disoñj. Ar mennozh n’eo ket dreistordinal : implij a vez graet rik deus an nerzh en doa c’hoariet a-enep d’ar brezhoneg ur c’hantved ‘zo. Kaout kudennoù gant ar brezhoneg a zeu da vezañ ur stigmat sokial, merk tud diwarlerc’h n’eus ket fent ganto ha ne santont ket ar bed o treiñ.\nHon pariadenn a zo ivez e vo aesoc’h hon implij amzer pa c’hellimp pediñ hon mignoned unyezhek da welet ar pezh a reomp barzh lodenn all hon buhez. Degemer o ali, o arc’hant hag o gourc’hemennoù a ra vad ivez d’an den.\nShare the post "Paritito ha yezhoù Breizh"\nLennadenn Privezioù Publik ha teatr forum\nResidans lennadenn Privezioù Publik


Dourioù etrebroadel - Wikipedia\nGraet e vez dourioù etrebroadel eus an holl dakadoù morel ha n'int ket dindan beli ur riez, p'eo an "dourioù dindan beli ur riez aodel" an termen kontrol. Meurvorioù, morioù ha dourioù ha n'int ket dindan al lezenn etrebroadel (gwir ar mor amañ) a zo anvet an donvor pe ar c'heinvor pe ar mare liberum (latin : ar mor frank).\nDiouzh ma peller eus an aodoù e tigresk gwirioù ar riez aodel hag ez eus meur a dakad morel meur a wir dibar warno :\nan dourioù diabarzh\nar mor tiriadel\nan takad-mor tost\nan takad armerzhel forc'hus\nar plateiz kevandirel\nan donvor (pe ar mor don pe ar c'heinvor pe ar "mare liberum"), an takad-mor etrebroadel eo hemañ ivez.\nPep a vag pe lestr a c'hell merdeiñ en donvor (hag en takad-mor etrebroadel) hep bezañ graet un emglev gant ur riez. An danvezioù naturel ma kaver e-barzh n'int ket perc'hennet gant riez pe riez hag ez eus teir pennaenn enskrivet e gwir ar mor :\nfrankiz ar merdeiñ\nfrankiz ar pesketa\nfrankiz ar gournijal\nBigi ha listri a chom dindan lezennoù staget ouzh riez o banniel broadel. Koulskoude, pep a riez a c'hell mont a-enep al listri implijet evit ar ar morbreizherezh ha kenwerzh ar sklavourien diouzh e intrudu.\nEmglevioù war lezennoù ar mor[kemmañ | kemmañ ar vammenn]\n1856 : Londrez Emglev diwar-benn berzidigezh ar c'hourserezh\n1972 : Londrez Emglev diwar-benn diarbenn saotrerezh ar mor (MARPOL)\n1984 : Emglev diwar-benn Lezenn ar mor (LOS)\n1992 Emglev diwar-benn liesseurtegezh bevoniel (CBD), dreist-holl mennadoù 12-13, o tennañ d'an ekosistemoù dourel treuzharzhel.\n1997 : Aozadur ar Broadoù Unanet Emglev diwar-benn implijoù er-maezh ar merdeiñ en hentoù merdeiñ - nann-degemeret ez-ofisiel\nAdtapet diwar « https://br.wikipedia.org/w/index.php?title=Dourioù_etrebroadel&oldid=1942624 »\nGwir ar mor


Hans Vredeman de Vries pe Jan de Vriese, pe c'hoazh Friedman de Frise, (1527 e Leeuwarden e Friz - 1606 pe marteze diwezhatoc'h e Antwerpen) a oa ul livour hag ur savour izelvroat eus mare an Azginivelezh. A bouez bras e voe e berzh evel savour dre ma'z implijas kalz an diarsell linennek, diwar teknikoù mentoniezh Italia. An teknik-se a voe skignet gantañ ivez.\nPoltred Hans Vredeman de Vries, unan eus ar re gentañ a implijas an diarsell linennek en Izelvroioù\nDiwar un akta noter deiziet d'an 29 a viz Here 1560 e ouezer e oa 34 bloaz Hans Vredeman de Vries e bloaz-se. Mab da («Diericx») de Vries e oa. E dad a oa artilher e servij stathouder Friz, ar baron Jörg Schenck Tautenburg. E vreur, Sebastian Vredeman de Vries e anv, a oa ograour ha sonazour e Mechelen.\nVredeman a zeskas ar vicher e stal al livour ha livour gwer Reiner Gerrits e Amsterdam, ha goude-se e studias e Kampen (1546-47) gant Ernst Mæler. Azalek 1548 e kemeras perzh e sevel ar volz a enor a oa da vezañ savet da enoriñ Karl V hag e vab Felipe II. Ar chanter a voe aozet en Antwerpen dindan renerezh Pieter Coecke van Ælst. Soñjal a reer e voe dizoloet Vitruvius gant Vredeman de Vries dre zaremprediñ Coecke van Ælst, hag a droas De architectura e flandrezeg. Pleustradoù savouriezh Sebastiano Serlio a studias, ha dre en ober e teskas an diarsell kreiz. Ken dedennet e voe gant an teknik-se ken e teuas da vezañ arbennigour an teknik-se en Izelvroioù. E Mechelen edo o labourat azalek 1552-1553, hag eno e teuas da vezañ brudet evel mestr an diarsell, ha meur a ginkladur c'hoariva a savas. E 1561 e timezas gant Johanna, hag a oa c'hoar al livour Gilles van Muysene. Asambles o doa labouret an daou zen war ginkladur ul lidkerzh bloaziek.\nLabourva an alkimiour, e-tro 1595\nEn em staliañ a reas en Antwerpen e 1565, goude marv e wreg. Eno e voe anvet da savour-kêr (hiziv an deiz e vefe lavaret kêraozour). Goude diskar Antwerpen gant an arme spagnol (1575) e kemeras perzh e adsevel ar mogerioù-kreñv. En Antwerpen e chomas pa voe tapet ar gêr gant Alessandro Farnese hag a oa dug Parma. En nevez-amzer 1586 e kuitaas Antwerpen gant e eil gwreg Sara van der Elsmer hec'h anv, hag o mab Paul hag ez ejont da Frankfurt-am-Main. Eno e voe tutaet evel ijinour gant Julius Brunswick-Lüneburg e Wolfenbüttel ha goulennet e voe digantañ sevel ur ganol eus ar stêr Elbe betek ar stêr Weser. Une nebeud brastresoù a voe savet, klasket e voe peadra da baeañ ar raktres, met mervel a reas an dug e 1589, hag e warlerc'hiad a zilezas ar raktres.\nGoude-se e veajas Vredeman de Vries e Hamburg, Gdańsk ha Praha, eno ec'h aozas diskouezva an taolennoù. E 1598 e tistroas da Hamburg. E 1600 e voe galvet da vont da Amsterdam, hag eno e voe lakaet da vourc'hiz. E 1604 e voe anvet da gelenner savouriezh e skol-veur Leiden.\nNe ouezer ket pe zeiz e varvas Vredeman de Vries. An dra nemetañ a ouezer eo e voe graet anv eus e hêrezh en ul lizher skrivet e miz Eost 1609 e Hamburg gant e vab, Paul Vredeman de Vries e anv.\nHans Vredeman de Vries a levezonas al livour Izaak van den Blocke.\nTresadenn ul liorzh gant Hans Vredeman de Vries, Hortorum (1583)\nDorika ha Ionika ha Korintia ha Komposita (1565)\nLa joyeuse et magnifique entrée de Monseigneur Françoys fils de France... en sa très-renommée ville d’Anvers (1582), Antwerpen, ti-moullañ Christophe Plantin.\nHortorum viridariorumque... formæ (1583)\nArchitectura oder Bauung der Antiquen aufs dem Vitruvius, wellches sein funff Collummen orden, daer auss mann alle Landts gebreuch vonn Bauuen zu accomodiere dienstlich fur alle Baumaystren ... (1577, adembannet e 1581, 1597 hag e 1606) - Antorff, ti-moullañ de Jode.\nHeiner Borggrefe, « Hans Vredeman de Vries (1526-1609) » (2002) in Vredeman de Vries und die Renaissance im Norden, Hirmer Verlag\nPetra S. - « Die Architectura von Hans Vredeman de Vries » (2002), Zimmermann: Kunstwissenschaftliche Bibliothek (vol.99), Deutscher Kunstverlag\nPleustradoù Hans Vredeman de Vries\nAdtapet diwar « https://br.wikipedia.org/w/index.php?title=Hans_Vredeman_de_Vries&oldid=1823275 »\nDernière modification le 10 Gen 2019, à 20:06\nKemmoù diwezhañ degaset d'ar bajenn-mañ d'an 10 Gen 2019, da 20:06.


Kentañ ministr Jean Castex\nKod war ar c'henwiad .fr\nBro-C'hall a zo ur riez hag emañ he ziriad brobennat en Europa ar c'hornôg. Gallaoued eo an dud zo o chom enni. Pariz eo kêr-benn Bro-C'hall ha sez padus ar riez abaoe an XIIIvet kantved (nemet e oa Versailhez etre 1682 ha 1789 ha Vichy etre 1940 ha 1944) .\nAnvet e vez Frañs ivez, diwar ar ger gallek "France", a oa deuet en anv ar rouantelezh kozh Royaume de France (a oa bet Rouantelezh ar Franked un tamm a-raok). En Henamzer e veze graet Galia eus un darn eus he zachennad, met e Galia gozh edo Belgia, Alamagn, Suis, Italia hag Spagn.\nEvit ar goubrenerezh e oa ar Frañs en 23vet plas e 2015 ( hervez Transparency International, gant un notenn a 70 (war 100).\nEvit "feur ar peoc'h" emañ ar Frañs er 36vet plas (war 153) e 2011, hervez Institute for Economics and Peace.\n↑ (en)  (pdf)\n↑ Gwelet lec'hienn\nAdtapet diwar « https://br.wikipedia.org/w/index.php?title=Bro-C%27hall&oldid=1882550 »\nKemmoù diwezhañ degaset d'ar bajenn-mañ d'an 3 Eos 2020, da 13:54.


Pajenn:Morvan - Buez ar Zent, 1894.djvu/533 - Wikimammenn\nPajenn:Morvan - Buez ar Zent, 1894.djvu/533\nadarre. Tenzor ar burete ne c’hell beza miret gant den nemed var bouez beilla, pedi, difiziout ac’hanomp hon-unan ha tec’het dioc’h ar pec’hed evel dioc’h eunn aer-viber.\nann unan ha tregont a viz gouere\nSANT IGNAS A LOIOLA, FOUNDATOUR URS ANN TADOU JEZUISTED\nIgnas a ioa ginidik euz a rouantelez Spagn, hag a oue savet e palez ar roue Ferdinand V. Enn he iaouankiz ne zonje nemed enn ebatou hag enn henoriou, hag ann ioul en doa da veza eunn den brudet ba da erruout er c’hargou huela a reaz d’ezhan kuitaat palez ar roue evit mont d’ar vrezel. Ne zaleaz ket da ziskouez n’oa ket prest da lammet araok he skeud, ha n’en doa aoun ebed e kreiz c’houez ar poultr ha trouz ann tennou. Mes, enn eur zifenn kear Pampelun a enep ar Fransizien, e oue tizet gant eur vouled kanol hag e oue torret he c’har. Neuze e renkaz chom pell var he vele, hag o veza m’oa inouet o chom evelse, e c’houlennaz eul levr plijaduruz bennag da lenn evit diverra he amzer. Dre chans, pe, evit lavaret guell, dre eunn taol euz a Brovidans Doue, ne oue kavet enn ti nemed levr Buez ar Zent. Ignas a lennaz al levr-ma p’e guir ne oa nikun all ebed da rei d’ezhan, ha dre ma lenne, e tremene eunn dra bennag a nevez enn he galoun. Souezet oa, da genta, o velet pe seurt pinijennou o deuz great ar Zent ha pegement a zisprij o doa evit ar bed. Mes a nebeut a nebeut e savaz c’hoant ganthan da gerzet var ho roudou : « — Ar zent-se, emezhan, a ioa tud eveldon-me ; perak eta ne rafenn-me ket ar pez o deuz-hi great ? »\nSetu perak, kerkent ha ma oue pare, ez eaz var varc’h da gouent menez Serrat, el leac’h ma’z oa eunn imach mirakuluz d’ar Verc’hez. Eno e reaz eur gonfesion jeneral enn eur skuill eur mor a zaelou, hag e tremenaz eunn nosvez o veilla dirak imach mamm Doue. Goudeze e lakeaz he gleze a-istribill dirak ann aoter, hag, o veza\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/533&oldid=137752 »


Arthur Hay - Wikipedia\nAr c'horonal Arthur Hay, navvet markiz Tweeddale anezhañ, bet ganet d'an 9 a viz Du 1824 e Gifford (Lodainn an Ear, Bro-Skos) hag aet da Anaon d'an 29 a viz Kerzu 1878 e Chislehurst (e gevred Londrez-Veur, Bro-Saoz), a oa un evnoniour skosat hag ofiser er British Army.\nPoltred Arthur Hay (1890) gant Hume.\nAnavezet e voe evel Lord Arthur Hay betek 1862 pan eas da veskont Walden hag a-raok mont da varkiz Tweedale da varv e dad George Hay (1787-1876).\nEontr e oa d'ur skiantour breizhveuriat all : Robert George Wardlaw-Ramsay (1852-1921).\nRoe e voe e anv d'un nebeud spesadoù evned — Actinodura waldeni, Dicrurus waldenii, Rhabdotorrhinus waldeni — da zougen bri dezhañ.\nD : Dasycrotapha (1878),\nS : Sarcops (1875), Sphenocichla (1875).\nAcridotheres albocinctus (1875), Actinodura ramsayi (1875), Aethopyga bella (1877),\nB : Batrachostomus septimus (1877),\nCaprimulgus manillensis (1875), Ceyx argentatus (1877), Chloropsis flavipennis (1878), Chrysocolaptes xanthocephalus (1872), Cuculus crassirostris (koukoug Sulawesi) (1872),\nDasycrotapha speciosa (1878), Dicaeum quadricolor (1877), Dinopium everetti (1878),\nElachura formosa (1874), Eumyias sordidus (1870),\nF : Ficedula zanthopygia (1845),\nL : Laticilla cinerascens (1874),\nMalacocincla cinereiceps (1878), Mearnsia picina (1879), Myzomela chloroptera (1872),\nN : Ninox spilocephala (1879),\nPachycephala philippinensis (1872) ha sulfuriventer (1872), Penelopides affinis (kalao Mindanao) (1877), Polihierax insignis (1872), Pomatorhinus ochraceiceps (1873), Porzana bicolor (1872), Prionochilus olivaceus (1877),\nSitta neglecta (1870), Spelaeornis chocolatinus (1875), Sphenocichla roberti (1875), Sterrhoptilus capitalis (1877),\nZosterops everetti (1878) ha nigrorum (1878).\n↑ En India hag e Krimea.\n↑ Ober a reer gant ar berradur Walden betek 1876 e metoù al loenoniezh.\n↑ Ober a reer gant ar berradur Tweedale war-lerc'h 1876 e metoù al loenoniezh.\n↑ 4,0 4,1 4,2 ha4,3 A-gevret gant Henry Haversham Godwin-Austen.\n↑ A-gevret gant Edgar Leopold Layard.\nAdtapet diwar « https://br.wikipedia.org/w/index.php?title=Arthur_Hay&oldid=1835851 »\nDernière modification le 10 Mae 2019, à 08:29\nKemmoù diwezhañ degaset d'ar bajenn-mañ d'an 10 Mae 2019, da 08:29.


tudigoù - Wikeriadur\nDiwar an anv-kadarn lies tud hag an dibenn-ger kevrennek -igoù (diwar -ig hag -où).\nFurm vihanaat lies an anv-kadarn denig.\n— Nann, ar c'hontrol da se; an dudigoù-se n'int ket ken fall ha ma lârer. — (Fañch an Uhel, Kontadennoù ar Bobl/2, Al Liamm, 1985, p. 104.)\n[...], ha tri dervezh (!) e pade an abadenn : d'al lun evit ar pennoù bras, d'ar meurzh evit an dudigoù, mitizhien, amezeien hag all, ha d'ar yaou evit ar veleien, ar gerent hag ar vignoned nesañ. — (Jarl Priel, Va Zammig Buhez, Al Liamm, 1954, p. 11.)\nMet ar soudarded, ni, an dudigoù abaf ha dister, ar « moc'h-mañ », eme an aluzener faeüs am eus graet meneg dioutañ, ni, tonket da vezañ is-ofiserien ivez, na muioc'h na nebeutoc'h, ni a rankas tremen dirak ur sened barnerien na oant ket marteze kalz desketoc'h egedomp. — (Jarl Priel, Amañ hag Ahont, Al Liamm, 1957, p. 19.)\nHa talvout a ra bremañ ar boan kenderc'hel da soroc'hal evel tudigoù spontik ? — (Jarl Priel, Nag a Wad, Al Liamm niv. 112, Gwengolo-Here 1965, p. 302.)\nPep fest bras ne bade nepred nebeutoc'h eget tri devezh. An deiz kentañ eo hini ar binvidien ; an eil eo hini an dudigoù ; an trivet eo hini ar servijerien, ar vevelien. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 71.)\nSe oa ar stourm ! Atav-atav en em zifretañ gant tudigoù n'oa ket en o c'horf a-bezh an hanter eus ar vailhantiz. — (Roparz Hemon, Viktor ha Petronilh, Al Liamm, niv. 387, Gouere - Eost 2011, p. 73.)\nGwall souezhus eo kavout ar ger dervezh (Atlas linguistique de la Basse-Bretagne JOUR ; JOURNEE) en un destenn savet gant ar skrivagner tregeriat Jarl Priel...\ngalleg : gens de peu (fr) , petites gens (fr)\nAdtapet diwar « https://br.wiktionary.org/w/index.php?title=tudigoù&oldid=316874 »\nTud e brezhoneg\nKemmoù diwezhañ degaset d'ar bajenn-mañ d'an 25 Mez 2021, da 06:02.


Eil quevren - Ar pempet Chabistr - Wikimammenn\nEil quevren - Ar pempet Chabistr\nYouen-Yan-Lois Derrien, 1779-1792 (?) (p. 92-93)\n◄ Ar pevare Chabistr. Var ar proposition eus ar Mister pehini eo an trede fouent eus ar breparation Ar pempet Chabistr. Var ar gonsideration, pehini eo an eil quevren eus ar veditation Ar c’huec’hvet Chabistr. Var an affectionou ha resolutionou, pehini eo an drede quevren eus ar veditation ►\nAR PEMPET CHABISTR.\nVar ar Gonsideration, pehini eo an eil quevren eus ar Veditation.\nGOude an action eus an imagination ec’heul an action eus an entendamant, pehini a c’halvomp Meditation ha ne de quen-tra nemet unan pe gals a gonsiderationou great, evit excita hon affectionou en andret Doue hac e quènver an traou divin ; hac en dra-se eo ez e dizènvel ar veditation diouz ar studi ha diouz ar songesonou ha considerationou-all, pere ne de quet evit acquisita ar vertuz pe garantez Doue eo e vezont great, mæs evit ur fin hac un intention-all bennâc, evel ma zeo evit beza gouiziec, peautramant evit scrifa pe disput var quemense. O veza’ta ranfermet ho speret, evel am eus lavaret, ebarz er sujet pehini a fel deoc’h da vedita, daoust pe dre an imagination, mar deo sansibl ar sujet, pe dre ar songeson hepquen, mar deo insansibl ; e commançot da ober varnezàn considerationou, peveus a re e vellot exemplou furmet ha dresset-oll er meditationou am eus roet deoc’h amâ diaraoc. Mar quef ho speret aoualc’h a c’hout, a sclerigen hac a frouez en unan eus ar c’honsiderationou, en em arretot enhi, hep mont pelloc’h; oc’h ober evel ar guenan pere ne guitaont quet ar fleur endra quefont mel enhi da zestum ; mæs ma na guifit quet a c’hout hervez ho souet en unan eus ar c’honsiderationou, goude beza marc’hateat hac esseat un nebeut e tremennot da un all ; hoguen iit adoug-ho-cam ha gant simplicite ebarz en affer-mâ hep en em bressi nac en em inquieti na cals na nebeut.\nAdtapet diwar « https://br.wikisource.org/w/index.php?title=Eil_quevren_-_Ar_pempet_Chabistr&oldid=122728 »\nKemmoù diwezhañ degaset d'ar bajenn-mañ d'an 9 Eos 2018, da 09:03.


Tinamou - Wikipedia\n(Adkaset eus Tinamidae)\nUn Tinamou digenvez\nUrzhad : Tinamiformes\nKerentiad : Tinamidae\nAn tinamoued a zo evned a-orin eus Kreiz ha Suamerika. Tennañ a reont d'ar skilgegi ha d'ar c'hlujiri gant ur c'horf krenndev ha divaskell bihan.\n5 Genadoù ha spesadoù\nDre vras eo gell pe c'hris o fluñv, alies gant brizhennoù pe roudennoù teñval. Bihan eo o fenn ha hir a-walc'h o gouzoug. Diouzh ar spesadoù eo etre 150 g ha 2 kg o fouez, hag etre 15 ha 50 cm o hirder. Berr eo o divaskell ha n'int ket gwall varrek da nijal.\nHeñvel eo ar pared ouzh ar parezed.\nTuriañ a reont an douar gant o figos hag en em vagañ diwar greun, gwrizioù, frouezh, artropoded (amprevaned, kevnid...) hag a-wechoù mellkeineged bihan (glazarded, gleskered, logod).\nPreizhataet e vezont gant an dud, al lern, an tatoued hag ar skoñsed. Klask a reont en em zifenn diouzh o freizhataerien dre chom difiñv. Pa vezont diskoachet e nijont kuit ha mont da guzh er strouezh un tammig pelloc'h.\nDa vare an embarañ en em vod ar parezed a strolladoù bihan (betek 4 evn) evit klask ur par. Hemañ a ouenn gant ar parezed a zozv pep a 3 pe 4 vi en un neizh savet en un toull, alies e-harz ur wezenn.\nGoret e vez ar vioù gant ar par e-pad 20 devezh ha maget ar ploged gantañ ur miz pe zaou.\nLod eus an tinamoued a vev er c'hoadegoù stank pa vez re all o vevañ e stepennoù krin.\nGenadoù ha spesadoùAozañ\nTinamidae eo ar c'herentiad nemetañ en urzhiad Tinamiformes.\nNav genad a zo ennañ :\nan tinamou jave gwenn (Tinamus guttatus),\nan tinamou bras (Tinamus major),\nan tinamou du (Tinamus osgoodi),\nan tinamou digenvez (Tinamus solitarius),\nan tinamou gris (Tinamus tao).\nan Tinamou Bonaparte (Nothocercus bonapartei),\nan tinamou Berlepsch (Crypturellus berlepschi),\nan tinamou louet (Crypturellus cinereus),\nan tinamou gell (Crypturellus obsoletus),\nan tinamou bihan (Crypturellus soui),\nTinamou an Andoù (Nothoprocta pentlandii),\nan tinamou brizh (Nothura maculosa),\nAdtapet diwar « https://br.wikipedia.org/w/index.php?title=Tinamou&oldid=1679502 »\nDernière modification le 5 Gen 2016, à 11:46\nKemmoù diwezhañ degaset d'ar bajenn-mañ d'an 5 Gen 2016, da 11:46.


Buhez ar Sent/1894/Antonin - Wikimammenn\nBuhez ar Sent/1894/Antonin\n◄ Gregor a Nazians Antonin Tudi ►\nar dekved devez a viz mae\nSANT ANTONIN, ESKOP\nAntonin a ioa ginidik euz a gear Florans enn Itali, hag a roaz enn he vugaleach merkou kaer euz he zantelez da zont. He vrasa plijadur oa lenn buez ar Zent, hag aliez, goude beza bet er skol, e chome meur a heur dioc’htu da bedi Doue hag ar Verc’hez eharz ann aoteriou. D’ann oad a c’houezek vloaz e c’houlennaz beza resevet enn Urs sant Dominik, ha divar neuze e oue evit ann holl eur skouer a bep seurt vertuziou.\nAto e veze ar c’henta er c’heur evit ann offis a veze kanet da hanter-noz, ha goude ann offis-se e chome var zao betek ann deiz, hag e tremene he amzer o pedi pe o vedita, o skriva pe o lenn. Mar beze avechou re zare gant ar c’hoant kousket, ec’h harpe eunn tammik he benn ouz ar voger hag e rea eur voredenn. Mes ann dra-ze ne bade ket pell ; dihuna a rea buhan, ha kerkent ec’h en em lakea adarre da lenn pe da vedita, pe e kroge adarre enn he bluenn. Ne zebre morse a gig nemed goall glanv e vije, ha n’en doa evit guele nemed ann douar noaz pe eur plankenn kalet. Eur porpant reun a veze ganthan bepred, hag avechou e touge, ouspenn, eur c’houriz houarn hag a zanke enn he gorf betek ar beo.\nPetra bennag ma’z oa c’hoaz iaouank-flamm, Antonin ne zaleaz ket da veza hanvet da zuperior, ha bez’ en devoue ar garg-ma e meur a gouent euz he Urs. Hogen, ken humbl oa ma felle d’ezhan ato ober al labouriou distera euz ann ti e kement leac’h m’en em gave. Etre daou e varvaz arc’heskop Florans, hag e oue choazet evit delc’her he blas, kaer en devoue klask miret.\nNe c’houfe den lavaret gant pebez furnez, pebez karantez ha pebez dousder e c’houarnaz he eskopti. Prezeg a rea bep sul ha bep gouel, ha ne esperne netra evit diarbenn ann dizursiou ha lamet ar giziou fall euz a douez ann dud a iliz hag euz a douez ar bobl. He galoun hag he ialc’h a ioa ato digor evit ar beorien ; rei a rea d’ezho kement guennek a c’helle da zioueret, ha pa n’en deveze mui guennek ebed, e verze he arrebeuri, he levriou hag he zillad zoken evit pourvei d’ho ezommou.\nGoulskoude ar garantez en devoa Antonin evit ar beorien ne vire ket outhan da goundaoni ar re a laere ann aluzenn pe en em daole d’ar feneantiz. Eunn devez, ur bourc’hiz euz a gear a glevaz daou baour keaz dall o kuzulat entrezho : « — Me, eme unan euz ann daou zall, am euz daou c’hant skoed kuzet em boned. » « — Ha me, eme egile, am euz tri c’hant griet em zae dindan. » Ar bourc’hiz a deuaz da gounta ann dra-ze d’ar Zant, ha kerkent ann arc’heskop a reas digas ann daou baour d’he gaout. Neuze e rebechaz d’ezho ar gaou a reant ouz ar guir beorien o tastum arc’hant evelse divar goust ann dud vad, ha goudeze e lamaz ho femp kant skoed digant-ho enn eur lavaret ec’h en em garge d’ho maga hiviziken. Ar Zant a roaz ar pemp kant skoed-se da verc’hed honest ha n’o doa ket ho zud pe a dra d’ho argoulaoui.\nEunn devez all, Antonin a ioa o tremen dre eur ru pa remerkaz eunn eal var c’horre eunn ti. Raktal e c’hoanteaz gouzout piou a ioa o chom enn ti-ze, ha setu hen ebarz. Hogen, kaout a reaz eno teir blac’h iaouank hag a laboure noz-deiz da c’hounit bara d’ezho ho-unan ha d’ho mamm. Ar Zant en devoue truez ouz ar merc’hed keiz-ma, hag en em gargaz da rei d’ezho eur guchenn arc’hant bep bloaz evit na renkchent mui labourat enn noz. Mes ann teir blac’h iaouank, lakeat enn ho eaz gant arc’hant ann arc’heskop, ne ouent mui ken aketuz d’al labour, enn deiz zoken, hag Antonin, o tremen eur vech all dre ar ru-ze, a velaz var ho zi eunn drouk-spered heuzus e plas ann eal. Neuze e skandalaz ann teir blac’h iaouank, hag e lavaraz ne roje ket d’ezho hiviziken kement a arc’hant hag en doa lavaret rei, gant aoun na deujent d’en em goll dre ar feneantiz.\nKomzou ar Zant hebken a dalie hirroc’h eged arc’hant. Eunn droiad, d’ann deiz kenta euz ar bloaz, unan bennag a zigasaz d’ezhan eur banerad frouez. Ann arc’heskop a drugarekeaz ann den-ze enn eur lavaret: « — Doue r’ho paeo ! » Mes ann den-ze a ioa o c’hedal he galanna, hag a ieaz kuit eunn tammik drouk-kountant. Antonin, o veza gouezet ann dra-ma, her galvaz da zont enn dro, hag a reaz lakaat enn eur valans ar banerad frouez hag ar c’homzou: « Doue r’ho paeo ! » skrivet var eunn tamm paper. Raktal e oue guelet ar banerad frouez guinteenn ear : komzou ar Zant a ioa kalz pounneroc’h evithit.\nAntonin o veza klanvet d’ann oad a zek vloaz ha tri-ugent, en devoue dioc’htu eur gredenn n’en doa mui pell da veva. Reseo a eure buhan he zakramanchou diveza, ha prest goude e varvaz enn eur boket d’he grusifi er bloaz 1459. Doue a ziskleriaz he zantelez dre eunn niver braz a viraklou.\nBeza paour n’e ket pec’hed, ha n’e ket eunn dishenor ken nebeut evit ar re n’int ket kouezet er stad-se dre ho faot ho-unan. Mes mont da glask pa ne vez ket a ezom, astenn ann dorn pa vez c'hoaz er c’hodell arc’hant aoualc’h da veva, ann dra-ze avad a zo laerez ann aluzenn. Mar d-oc'h paour, nemed easoc’h a ze n'ez eo d'ehoc'h gounit ar baradoz. Jezuz-Krist en deuz lavaret enn Aviel : « Euruz ar re baour, rak d'ezho eo rouantelez ann env. » Mes red e d'ehoc'h evit kement-se labourat ato keit ha ma c'hellot, teuler evez rak ar feneantiz, hag en em rezina bepred da volontez Doue e kreiz ho poan hag ho paourentez.\nAdtapet diwar « https://br.wikisource.org/w/index.php?title=Buhez_ar_Sent/1894/Antonin&oldid=23900 »\nKemmoù diwezhañ degaset d'ar bajenn-mañ d'an 29 Gou 2011, da 22:27.


Kont Anjev ha MaineAozañ\nE gentañ preder evel kont Anjev eo lakaat e wizien da blegañ d'e lezenn, ha re Amboise da gentañ penn. Kemer a reas meur a gastell hag o distruj dre ma lakaent e c'halloud en arvar. Dimeziñ a reas da Erembourg du Maine, merc'h pennhêrez Hélie de Beaugency, pe Élie Iañ du Maine, kont Maine. Gant an dimeziñ-se e oa stag Maine hag Anjev da-vat. Met ret e voe diwall ouzh ar skoilhoù etre Herri Iañ, a oa roue Bro-Saoz ha dug Normandi war un dro, ha Loeiz VI, roue Bro-C'hall. Dimeziñ a reas e verc'h da Herri Iañ e 1113.\nEured Foulk Anjev ha Mélisende Jérusalem\nE-kerzh e veaj kentañ d'an Douar Santel e 1120, en doa tapet brud vat, ha pa intañvas e 1126, e voe kinniget dezhañ goulenn Mélisende de Jérusalem, merc'h Baldoen II, roue Jeruzalem. Distreiñ a reas da Balestina e 1129 eta, hag e laoskas e holl vadoù gant e vab Jafrez V.\nEno, pa varvas Baldoen II en 1131, e voe dilennet da roue Jeruzalem.\nAdtapet diwar « https://br.wikipedia.org/w/index.php?title=Foulk_V&oldid=1823086 »\nDernière modification le 10 Gen 2019, à 19:52\nKemmoù diwezhañ degaset d'ar bajenn-mañ d'an 10 Gen 2019, da 19:52.


plijahudur | Just another WordPress.com site\n15 Yaou Meu 2012\nPosted by plijahudur in Pennadoù\nbrezhoneg, fent, hudur, kazetenn, kelaouenn, Laezh Riboul, reizh, rev, skeudenn\nPenaos ? N’hoc’h eus ket klevet komz eus Laezh Riboul, ar gelaouenn hudur hag uhel ar c’haoc’h en he zoull ?\nUr golo leun a bromesa, neketa ?\nSavet gant ur skipailh Roazhoniz kevrinus (war a ouzomp), enni e kavot traoù a-bep-seurt, ken hudur ha gadal an eil re hag ar re all… Ha leun a fent ivez.\nHeh, nepell eus ar pezh a fell deomp ober amañ, e gwirionez ! M’oc’h eus tro da zont da Roazhon e chom skouerennoù da werzhañ e ostaleri ar Paper Timbr, war a glevomp… Hag un eil niverenn a vefe da zont emberr !\nMa n’oc’h ket evit dont da Roazhon ez omp sur e vo kavet un dealer brezhonek bennak nepell diouzhoc’h a c’hello kavout unan deoc’h, da c’hortoz kavout Laezh Riboul e gwerzh e kement burev-butun 😉\n***Nevezenti ! Setu e pelec’h e chom lod, sañset:\nHavana Café (Lannuon, Hent Landreger)\nLes Valseuses (Berlevenez, fast d’an Iliz)\nCafé du Port (Lokemo, tal ar porzh)\nBar de la Plage (Bel Leger, traezhenn Gwas Lagorn)***\nUr bajenn facebook a zo ganto ivez, mar fell deoc’h kaout kel(l)où ganto.\nPlijahudur dezho e kement lec’h !\nLik ha lik ha lip\nPosted by plijahudur in Barzhonegoù\nbarzhoneg, brezhoneg, c'hoant, paotr, plac'h\nA-berzh Stefan, a-ziwar e vlog !\nRo din da zourenn\nda veg fin\n– M’hen argas –\nKent bezañ lonket\ngant ar bez\ngant ar vezh\nRo da ziweuz\nna’m lez ket diveuz\nFeunteun a drugarez\nDruz ar gerioù\nRuz e vo ma c’habell\nHa te bleizez\nda vezañ diblusket\nHa pa varvin\ntreut goude reut\nPa vo lazhet\nAet an tenn\nEz ay ar gwareger\nda glask ar glav\nPin-upig a Vro-C’hlazig\n19 Sul C'hwe 2012\nPosted by plijahudur in Skeudennoù\nbombard, bro c'hlazig, mini-brozh, plac'h, skeudenn, sonerez, sonerezh, talabarderez, tresadenn\nBodadeg ar Sonnerion ?\nEmichañs he deus desket ober gant ar benveg… Pe c’hoari gantañ, zoken ! Ha gant ar binioù ivez marteze. Hag o vaouta e vefe bet ? Pe o klask tapout ar maout hepken. Pe c’hoazh oc’h ober maout eus unan bennak, ma ‘z eo bet kollet ganti glas he maoutig glazik ?\nGoulennoù, goulennoù !\nTroioù-revr Yann Baker – Ar stevell\nPosted by plijahudur in istorioù\nbrezhoneg, danevell, goloenn-vir, istor, paotr, plac'h, poch-pich, stevell, tog-pich\nSetu amañ istor kentañ Yann Baker, a zeuio da gontañ e droioù-revr deoc’h bep ar mare ! War a lavarer e vefe studier ar paker e kêr Roazhon, met piv ‘oar !\nMarteze eo peogwir he doa evet ur banne re, pe marteze e plijen dezhi da vat, piv ‘oar ! D’ar mare-se ne raen ket van, e gwirionez, ur plac’h a oa deuet d’ar gêr ganin, hag unan koantig war ar marc’had, blev du evel an noz dezhi, muzelloù ruz teñval, kroc’hen gw… Gortozit, Gwenn-Erc’h eo se. Blev ruz, pikou-panez ha ruz-muzelloù gloss a oa gant homañ, netra da welet.\nNe ra forzh, koant e oa, setu holl, ha ‘barzh ma gwele. Blaz c’hwek a oa gant he muzelloù, c’hwezh vat gant he blev, dous e oa he c’hrochen… Ha war a seblant ne oa ket deuet da gousket hepken. O pokañ he gouzoug e oan pa vouskomzas em skouarn: “Ur stevell zo ganit ?“\nKaoc’h. Disoñjet ganin penn-da-benn… ‘Pezh n’eo ket gwall fin.\n“Ur poch-pich ?” emezon diouzhtu, “Ya, ya, gortoz, emaon o vont da gerc’hat unan !…” Ha me d’he lezel oc’h hunadiñ laouen war ar gwele, ha redek a-dreuz an trepas betek ar sal-dour. Goloenn-vir ebet. “Kaoc’h-kaoc’h-kaoc’h…” emezon din ma-unan, ma c’haledenn o vont da netra. En diretenn mareteze ? Netra kennebeut. Geo ! Aze !\n… Ne oa ket, ur pakad goullo e oa hepken… Peseurt inosant a zalc’h pakadoù stevelloù goullo ? Me, war a seblant.\nHag eben o c’hervel, “‘Maout o tont ?“\nEn holl armili ar sal-dour em boa klasket, ha ne oa netra war stalennoù an trepas kennebeut… Ar saloñs ! E-touez ar bordel du-hont e oa unan, dre ret, disoñjet un deiz bennak, dastumet en ur vanifestadeg evit Naoned e Breizh, pe ur fest-noz pe me ‘oar me.\n“Ya, ya, emaon o tont !” emezon, “div eilenn hepken !“\nHa d’ar red d’ar saloñs. Re vuan, sur a-walc’h, pa ne welis ket troad an daol hag ez eas ma biz-troad a-benn dezhañ gant ur STOK! kreñv. Ma seizh gwellañ a ris evit chom hep huchal, ha mont kamm-digamm betek ar gourvez-vank. Ar gwir a oa ganin, er pod-bitrak —unan hon eus holl !— e oa unan, un tog-pich santel. Pe get, hervez ar pab… Met boñ, piv a soñj en Aotroù Doue d’ar mare-se ? Ket me, setu perak e redis d’ar gambr, ar stevell savet ganin uhel em dorn.\nSiwazh, gant ar c’hlask, ar boan hag ar redek e freskder an trepas e oa ar stevel an dra nemetañ a oa savet uhel. An dimezell ne oa ket bammet, a-dra-sur. Met pa verzis e oa bet tennet he dilhad ganti hag e oa betek he dilhad-dindan war leur ar gambr ne voe ket pell a-raok ma voen prest da vont dezhi adarre !\nGant ur mousc’hoarzh e pignis war ar gwele neuze, davet al labousig he blev flamm. Ar c’holoenn a gemeras diganin, ha gant e selloù em re e krogas da zigeriñ ar pakad gant he dent, ur sell gadal en he daoulagad. Tostaat a ris diouti, ha klevet ar gwashañ trouz, hini al lateks o tiregiñ, dantet re bell.\nMousklennañ a reas un tammig… “Ooh, digarez, unan all ‘peus ?”\nKorn ar c’hoarioù-ger\nalan stevell, farsadenn, fent, goloenn-vir, telenn, tog-pich, tresadenn\nDolce & Bretagna\ndilhad, dilhad-dindan, paotr, skeudenn, tresadenn\nAh ! Ne vo ket lavaret ne vez kavet nemet merc’hed koant dre amañ ! Mall ‘zo warnon gwelet ar bruderezhioù da zont evit Stered hag Agalon (kit da welet al luc’hskeudennoù kaer amañ, ar re gentañ dreist-holl, menam!) pa vo graet dilhad-dindan ganto…\nbarzhoneg, brezhoneg, fent, yezhadur\nA-berzh Moran, a-ziwar e vlog !\nPlijadur ha kemmadur\nHudur bed ar yezhadur ?\nReizh ha gour ha lavarenn\nMa rannig-verb ez araogenn ?\nAn anv-gwan o c’hedal\nKerkent aet ar ger-mell kuit\nE vez kevrennek, me lâr dit !\nKevreañ hag ereañ\nAl liesterioù reizhañ\nDisplegañ betek bout klañv\nAr verb karout en tu gouzañv\nRaganv o perc’hennañ\nDerezioù an doareañ\nDoare-gourc’hemenn em skouarn\n“Huch ma anv, gwan ha kadarn !”\nPin-upenn a Vro-Vigoudenn\nbigoudenn, Bro-Vigoudenn, pin-up, plac'h, skeudenn, tresadenn\nBez’ ‘po, bez’ ‘po ket,\nAr vigoudenn, ar vigoudenn,\nAr vigoudenn na gousk ket\nHa pa lavarer “bigoudenn” ne gomzer ket aze eus ar plac’h ! Eus ar Gell-vellek betek Bronn ‘n Abad, Toull-dreuzig ha Loko-Tudi e kaver peadra da c’hoari, bambocher ha breskenner eo ar bigouter !\nMet e pelec’h emaoc’h erru ?\n04 Meurzh Her 2011\n≈ 1 Evezhiadenn\nbrezhoneg, kinnig, reizh, rev\n“Brezhoneg, yezh seksi” a c’hellfe bezañ ul lugan evidomp, pe “ur yezh evel ar re all“, tra ken. Rak ya, gellout a reer komz a bep-tra e brezhoneg, hag ar reizh, an darempredoù revel, en o zouezh. Setu ar pezh en deus roet c’hoant deomp da sevel ul lec’hienn a-seurt-se, dibar ha nevez e ardremez ar brezhonegva (betek deomp gouzout ! M’ho peus c’homlec’hioù dedennus…). Un doare evidomp da farsal ha da c’hoazhin ivez, a anzavimp hep mar !\nN’eo ket pal al lec’hienn-mañ bezañ unan porno, ul lec’hienn revr e brezhoneg (daoust mar kavfemp se farsus evit lavarout gwir !), met ul lec’h da gomz diwar-bennn ar rev. Hep bezañ lous koulskoude, rak soñjal a ra deomp eo un ober n’eus ket da vezañ mezhekaet. Kaout ha reiñ plijadur d’ar re all ha dezhañ pe dezhi e-unan a zo ar c’haerañ tra a c’hellfer ober… ha perak ket en ober e brezhoneg! Ma n’oc’h eus ket klasket, pe n’oc’h eus ket kredet klask e kavot peadra amañ da reiñ c’hoant deoc’h marteze.\nKemmadur, plijadur, emezo; met sur omp e c’heller kavout plijusoc’h eget ar c’hemmadurioù e brezhoneg, memestra. Klasket e vo reiñ geriaoueg deoc’h, skridoù marteze, skeudennoù mar fell deoc’h (na ‘z afent ket re bell ganti memestra !), c’hoarioù da ober (mmmh, an Emsav er gwele, netra ken gadal !), ha kement-tra a zeuio deomp, e gwirionez !\nHa ma fell deoc’h kemer perzh eo digor al lec’hienn d’an holl evel-just ! Evezhiadennoù a c’hellit lezel da vont pelloc’h gant ar gaoz, pe kas pennadoù, danevelloù, stevelloù, tresadennoù, soñjoù, rev-c’hoarielloù, ha me-oar-me deomp… Seul niverus seul blijus, neketa ! Ur chomlec’h hepken, neuze: plijahudur@gmail.com\nPlijahudur e-leizh a hetomp deoc’h, neuze!\nUl levr a vil pajennad


Journal de Renaud Camus, mardi 28 novembre 2017\ncréée le jeudi 30 novembre 2017, 12 h 35\nmodifiée le dimanche 4 février 2018, 18 h 18Mardi 28 novembre 2017. Le long article écrit pour le New Yorker par ce journaliste afro-américain qui était venu ici ~~~~~ ~~~ ~~~~~~~~ ~~~ ~~~~~ ~~~~~~~~, ~~~~~~~ ~~~~~~~~~~~ ~~~~~~~~~ (“Note ~~~~ crescendo… ”, ~~~~~~ dit Pound), est ~~~~~. ~~~ ~~~~ ~~~~~~~~~ ~~~~ ~~~~~~~~~ ~~~~~~~~~~~~~~~~ ~~~~~~~~~~~ ~~~ ~~~~~~~~~~ ~~~~~~~~~~~~~~~~ ~~~~~~~~~~ ~~~ ~~~~~~ ~~~~ ~~~~~~ ~~~ ~~~~~~~~, ~~~~~~~~~~ ~~~~~ ~~~ ~~~~, ~~~~ ~~~~~~ ~~~ ~~~~. ~~~ degré de sympathie ~~~’~~~ ~~~~~~~ ~~ ~~~~ ~~~~~~~~ ~~’~~~~~~~~~~~ ~~ ~~’“~~~~~~~~~~~~” ~~~~~~ ~~~~~~~~~, ~~~~~ ~~~~ ~~~~~~~~~~ ~~~~~~~~ ~~~ ~~~~~~~~ (~~~~~~ ~~~~~~~~~~~~~), ~~~ ~~~~ ~~~~~~~~~~ ~~’~~~~~~~~~~~~~~ — ~~~ ~~~~~, ~~~~ ~~~~ ~~~~~~-~~~~ tableaux que compte ~~~~~~ ~~~~~~, deux ~~~~~ ~~~~ ~~~~~~~~~~~~~~, ~~~ ~~’~~~ ~~~ ~~’~~~~~~ ~~’~~~~~~ ~~~~~~~~~ : ~~’~~~ ~~~~ ~~~~~ ~~~~ ~~~ ~~~~~~~~~ ~~~ ~~~~~~~~~~~~~, ~~’~~~~~~ ~~~~ ~~ ~~~~~~, ~~~~~ ~~~ recoin.\nMais ce n’est pas ~~~ ~~~~~ ~~~~~~~~~. ~~~ ~~~~~ ~~~~~~~~~ ~~~~ ~~~~ ~~’~~~~ ~~~~~~~~~ ~~~ ~~~~~~ ~~~~ dirait :\n« The ~~~~~ ~~~~~ ~~ ~~~~~ ~~~ ~~~~ ~~~~ ~~~~~~~~~ ~~~ ~~~~ door » (La seule race ~~~~ ~~~ ~~~~~ ~~~~ ~~~~~~ ~~~~ ~~~~~~~ ~~ ~~~ porte).\nLe New Yorker ~~~~ ~~~~~~~ ~~~~~ ~~~~ ~~~~~~~~ ~~~ fact-checking, ~~~~~~~-~~~. ~~~ ~~~ ~~~~~~ ~~’~~~~~~ ~~~~~ ~~~ ~~~~~~~~ dernière, après échange ~~~ ~~~~~~~~~ ~~~~~~~~~~~~~, ~~~ ~~~~~ ~~~ ~~~~~~~~~~ ~~’~~~~ ~~~~~ ~~~ ~~~~~~~~~ ~~~~, ~~~~~~ ~~~~~~~ ~~~~~~~, ~~~~~~ ~~~~~ ~~~~~~ ~~~~~~~, ~~~~~ ~~~ ~~~~ ~~~~~~ ~~~~ ~~~ ~~~~ ~~~ comprendre et ignorer ~~~~~ ~~ ~~~~~ l’origine.\n« ~~~~~ ~~~~~~~~~ ~~~~ ~~~~~ ~~’~~~~~ ~~~~ ~~~~~~~~~~ ~~ ~~~~~ ~~’~~~~~~~~~~~~, ~~~~~~-~~~~~ dit.\n— ~~~, ~~~~~~-~~~ ~~~~~~~~, ~~~ ~~’~~~~ ~~~~~ ~~ ~~~~~ ~~~~~ : ~~~ ~~~ suis pas favorable ~~ ~~~~~ ~~’~~~~~~~~~~~~. »\nEt ~~~~~ ~~~ ~~~~~~~ ~~~~~~~ là.\nIl ~~’~~~~~~~~ ~~~~ ~~~ ~~~~~~~ ~~~~ ~~~~~~~~~ ~~~~~~~~, ~~~~~ ~~’~~~~~~~~ (~~~~~~ ~~’~~~~~~~~~ ~~~~~ ~~~~ ~~~~~~~ ~~~~~~~, ~~~ ~~~~~~~~ ~~~~~ à fait mineurs, ~~~~ ~~’~~~~~~ ~~~~~~~~~ ~~~~ ~~~~~~~~~ ~~~~~~~~~~~~~ ~~~ ~~~~ ~~~~~~~~~~) ~~~ ~~~~ ~~~ ~~’~~~~~~ ~~~~ ~~~ ~~~~~~~~ ~~~~~, ~~~ ~~~~~~~, ~~~ ~~~ ~~~~ ~~~~~~~~ ~~~~~ ~~~~~ ~~~~ ~~~~~~~~ sous mes doigts, if any. ~~~~~ ~~~~~~ ~~~ ~~’~~~ ~~~~~~~~~~ ~~~~ ~~~~~~~~, ~~~ ~~~~~ ~~~~ ~~~~~~~ ~~~~~~ ~~~ ~~~~~~~, ~~~ ~~~~~~~~ ~~ ~~~~~~~~~~~ ~~~~~~~~~~ ~~~ ~~~~~~~~~~~~ ~~~~~~~~~~~. ~~~~ ~~~~~~~~~ ~~~~~~~~~~, habitués qu’ils sont ~~ ~~~~ ~~~~~~~~~~~ ~~~~ ~~~~ ~~~~~~~~~~~~ ~~~ ~~~~~~, ~~~ ~~~~~~~~~~~~ ~~~~~ ~~~~ ~~~~~~~, ~~~ ~~~~ ~~’~~~ ~~~~~~~~ ~~~~~~~~~~, ~~~ ~~~~~~~~, ~~~~~~~~~~~~ ~~~~~ ~~~~~~~~~~, ~~~ ~~~~~~, ~~~~ ~~~ tweet :\n« La seule ~~~~~ ~~~~ ~~~ ~~~~~ ~~~~ ~~~~~~ ~~~~ ~~~~~~~~~~ ~~~ ~~~~~~ »\nest ~~~~~~~, ~~~~ ~~~~ ~~~~~ ~~~~~~ ~~~~~~~~~~~~~~ ~~~ New ~~~~~~~ (que ~~’~~~~~~~ ~~~~~ ~~~~~ ~~~ ~~~~~~~~~, ~~~ que j’ai beaucoup ~~~~~~~~~ ~~~~~ ~~~ ~~~~ ~~~~~~~~ américains) :\n« ~~~ ~~~~~~ ~~~~~ ~~~~ ~~~ ~~~~~ ~~~~ ~~~~~~ ~~~~ ~~~~~~~ ~~ ~~~ ~~~~~~ ».\nTellement ~~~~~~~ ~~~~ ~~’~~~~~~~ ~~~ ~~~~~~~~~~~, ~~~ ~~’~~~~ bien de cela ~~~’~~~ ~~’~~~~~, ~~~ ~~~~~ ~~~~ ~~~ ~~~~~~~~~~~~~ ~~~ ~~~~~~~~~~~~~~~ ~~~~~ ~~~~, ~~~’~~~ ~~~~~~~~~ ~~~~~ ~~ ~~~~~~ ~~~ ~~~~ ~~~~~~~~~ ~~~~~~~~~ ~~~~~ ~~~ ~~~~~ ~~~ ~~~~~~~ ~~’~~~~~~~ ~~~~~ la danse. Nous ~~ ~~~~~~~~~. ~~~~~ ~~~ ~~~~~ ~~~ ~~~~~~~~ ~~~~~~~~~~ ~~~ ~~~~ ~~~~~~ ~~~~~~~ ~~~~~~~~~~~~ ~~~ ~~~~~ ~~~~~~~~~~ ~~~’~~~~~~ ~~~ ~~~~~~~~ ~~~~ ~~~~~~-~~~~~ ~~~~ ~~~~ ~~~~~~~~ ~~~~~~~~~~~~~, ~~~~~ ~~~~~~~~~ on ne saurait ~~’~~~~~~~~~~ ~~~~~ ~~~~~~~~~. ~~~ ~~~~ ~~~~~~~~~ ~~~~~ ~~~~~ ~~~ ~~~~ ~~~ ~~~~~~~ ~~~ ~~~~~…\nvoir l’entrée du mardi 28 novembre 2017 et son image dans Le Jour ni l’Heure


Buhez ar Zent. pages 573, 574. Encyclopédie Marikavel.\npages 573, 574\nKlara a deuas er bed en Asiz, ar mousc'hoarz war he-muzellou, d'ar 16 a viz gouere 1194. Da driouec'h vla, evit senti ouz he c'henvroad sant Fransez, e roas he holl danve d'ar beorien, hag ec'h eas da iliz Itron-Varia an Ele; eno, goude ma oe troc'het he bleo, e tennas he dilhad kaer hag e wiskas dilhad a binijen.\nFransez a roas d'ezi eur reolen, savet war skouer hini e venec'h, ha Klara a yeas da zigeri eur manati en kichen iliz Sant-Damian. He diou c'hoar, Agnes ha Beatrix, a deuas, gant ar re gentan, da vevan dindanni, ha prest goude he mamm Hortulana.\nKlara a c'houarnas he manati gant evez ha gant fumez; epad daou vla ha daou-ugent. He bue a oa awalc'h evit deski d'ar re a oa dindanni penôs bevan ervat.\nEvit rei d'he spered an trec'h war he c'horf, e valee diarc'hen, e kouske war eur feusken goad, hag e lake eur pilgoz kalet dindan he fenn. Epad pell amzer e tremenas tri devez ar zun, al lun, ar merc'her hag ar gwener, hep dibri tamm, hag en deveziou-all e tebre ken nebeut a dra, ma oa nec'het maro ar re-all o klask gouzout penôs e c'helle chom en he zav.\nTroet oa da rei nebeut a amzer d'ar c'housked ha kalz d'ar beden.\nYun a rê derc'hent an holl goueliou bras. Pa veze dalc'het war he gwele gant ar c'hlenved, kentoc'h eget chom dibreder, e rê lienachou ôter da rei da ilizou Asiz.\nAr pez a gare dreist pep tra, evel sant Fransez, oa ar baourente, ha ne fellas ket d'ezi, en doare ebet, e vije staget ouz he manatiou al leveou a ginnige d'ezi Gregor IX.\nMiraklou niverus ha dishenvel a vrudas e zantelez; rei a reas ar gomz da unan eus he leanezed, ar c'hleve d'eun all, hag ar yec'hed ne ouier ket da bed ha ped-all.\nBun devez, ar pod-eoul a oa goullo er manati; Klara a walc'has anezan, ha pac'h ejod da gregi ennan, e kavjod anezan leun a eoul.\nEun devez-all ne oa en ti nemet eun dorz vara. Klara a roas an hanter anezi d'ar paour, hag an hanter-all a lakas da greski en eun hevelep doare ma oe peadra awalc'h anezan da leinan hanter-kant leanez.\nEun dro-all c'hoaz, an Turked a lakas ar seziz war Asiz, ha klask a rênt pignal en manati Klara; houman, hag a oa neuze klanv war he gwele, a reas he dougen da gichen dor he zi, hag a reas lakat dirazi klozen an hostiou konsakret.\nNeuze e pedas evelhen : « Na lezet ket, O ma Doue, ar re o deus fizianz ennoc'h da gouezan etre daouarn tud divade. Diwallet ho servijerezed dasprenet gant ho kwad presius.»\nKerkent e oe klevet eur vouez o respont : «Me ho tiwallo bepred.»\nAr re eus an Turked a oa pignet war mogeriou ar manati a oe dallet neuze, en eun tol, hag a gouezas war o fenn d'an douar, hag ar re-all a gemeras an tec'h.\nKlara a varvas d'an 11 a viz eost 1253, hag a oe sebeliet an de war-lerc'h, dirak Innosant IV hag eleiz a gardinaled.\nDaou vla hepken goude, Alexandr IV a lakas he hano e-touez ar gwerc'hezed.\nEur galon hag a zo en gras Doue a zo pinvidik awalc'h; hag eur galon ha n'he deus ket awalc'h gant Doue a zo re ziês da gargan.


Cartimandua oa ur rouanez vrezhon er Iañ kantved en Enez Vreizh. Ren a reas war-dro 50-70 war bobl ar Brigantes, ar bobl c'halloudus e biz ha reter ar vro.\nMont a reas a-du gant ar Romaned pa voe aloubet an enez gant arme an impalaer Claudius. Anavezet eo dre skridoù an istorour roman Tacitus.\nCaratacus, roue ar Silured, droukroet da Ostorius ar jeneral roman gant Cartimandua\nE 43 e kavas Claudius enebiezh a-berzh kengevredad ar pobloù Catuvellani ha Trinovantes, hag en o fenn e oa Caratacos ha Togodumno, bugale Cunobelinos, roue ar bobl Catuvellauni, met trec'het e voent. Neuze ez eas Caratacos war-du ar c'hornôg ha ren a reas emsavadeg pobloù Kembre. E-keit-se edo pennoù meur pobloù gevred ar vro o plegañ da lezenn Roma, ha kemend-all a reas Cartimandua en hanternoz.\nE 47 ec'h en em savas un toullad Briganted ouzh ar Romaned, hogen mouget e voe an emsavadeg gant ar gouarnour roman, Publius Ostorius Scapula, a lazhas ar renerien.\nMeneget eo Cartimandua gant Tacitus evel rouanez e 51 war ar Brigantes, met moarvat e oa diazezet mat he galloud abaoe ur pennad pa grogas an impalaer roman Claudius da aloubiñ Enez Vreizh e 43. Marteze e oa e-touez an unnek roue a godianas hep en em gannañ, hervez a zo kontet war bolz trec'hlid Claudius.\nE 51 e voe trec'het Caratacos gant Scapula e Kembre, ha tec'hel a reas d'an hanternoz. Repu a c'houlennas digant Cartimandua ha kinnig arc'hant dezhi. Degemeret e voe gant ar rouanez, chadennet, ha gwerzhet d'ar Romaned. Gopret mat e voe skoazell Cartimandua gant [Claudius]]. Dispartiañ diouzh he fried Venutius a reas, ha kemer Vellocatus.\nEn 57, goude prizoniet kerent Venutius (breur ha tud all) gant Cartimandua en em savas Venutius enep dezhi ha d'ar Romaned. Ober a reas emglevioù gant pobloù all ha klask aloubién rouantelezh ar v-Brigantes, en amzer ar gouarnour Aulus Didius Gallus (52–57) he staged an invasion of the kingdom of the Brigantes.\nSeul hiroc'h e voe he ren ma oa harpet gant ar Romaned.\nAdtapet diwar « https://br.wikipedia.org/w/index.php?title=Cartimandua&oldid=1932324 »\nKemm diwezhañ d'an 3 Gen 2022 da 07:23


Kristin Knutsdatter - Wikipedia\n(Adkaset eus Kristina Danmark, Rouanez Norge)\nTud all zo bet anvet Kristina Danmark.\nKristina Danmark (war-dro 1118-1139), pe Kristin Knutsdatter e norvegeg, a oa merc'h da g-Knud Lavard, roue Danmark. He mamm a oa Ingeborg Kiev.\nDimezet e voe d'ar roue Magnus IV Norvegia. Aozet e voe an dimeziñ gant he moereb Malmfred, c'hoar d'he mamm, bet rouanez Norge, ha bet lezvamm Magnus, ha da neuze pried d'ar priñs Erik. E 1131 e voe an dimeziñ hag e 1132 pe 1133 an eured.\nHe fried Magnus a roas e skoazell d'he zad Knud ha d'hec'h eontr Erik a-enep Niels, roue Danmark. E 1133 e tec'has Erik ha Malmfrid eus Danmark da Norge da gaout gwarez digant Magnus. Hogen ar rouanez Kristina a zizoloas edo he fried Magnus o vont da werzhañ hec'h eontr hag he moereb, ha diskuliañ a reas kement-se da Erik ha Malmfrid, hag int neuze d'ober emglev gant enebour ar roue Magnus, Harald IV, roue Norge. Neuze e tispartias Magnus diouzh e wreg Kristina.\nAdtapet diwar « https://br.wikipedia.org/w/index.php?title=Kristin_Knutsdatter&oldid=1764986 »\nGanedigezhioù ar bloavezhioù 1110\nKemmoù diwezhañ degaset d'ar bajenn-mañ d'an 23 Eos 2017, da 15:52.